title: Απόφαση (ΚΕΠΠΑ) 2015/2215 του Συμβουλίου, της 30ής Νοεμβρίου 2015, για τη στήριξη της απόφασης 2235 (2015) του ΣΑΗΕ σχετικά με τη σύσταση κοινού μηχανισμού έρευνας ΟΑΧΟ — ΟΗΕ για τον εντοπισμό των δραστών χημικών επιθέσεων στην Αραβική Δημοκρατία της Συρίας

text:
               1.12.2015

               EL

               Επίσημη Εφημερίδα της Ευρωπαϊκής Ένωσης

               L 314/51

         ΑΠΌΦΑΣΗ (ΚΕΠΠΑ) 2015/2215 ΤΟΥ ΣΥΜΒΟΥΛΊΟΥ
   της 30ής Νοεμβρίου 2015
   για τη στήριξη της απόφασης 2235 (2015) του ΣΑΗΕ σχετικά με τη σύσταση κοινού μηχανισμού έρευνας ΟΑΧΟ — ΟΗΕ για τον εντοπισμό των δραστών χημικών επιθέσεων στην Αραβική Δημοκρατία της Συρίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 26 παράγραφος 2 και το άρθρο 31 παράγραφος 1,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 7 Αυγούστου 2015 το Συμβούλιο Ασφαλείας των Ηνωμένων Εθνών (ΣΑΗΕ) εξέδωσε ομόφωνα την απόφαση 2235 (2015), με την οποία καταδικάζει κάθε χρήση τοξικών χημικών ουσιών, όπως του χλωρίου, ως χημικών όπλων στην Αραβική Δημοκρατία της Συρίας και εξέφρασε την αποφασιστικότητά του για τον εντοπισμό των υπευθύνων για τέτοιες πράξεις. Για τον σκοπό αυτό, το Συμβούλιο Ασφαλείας του ΟΗΕ συνέστησε, για χρονικό διάστημα ενός έτους με δυνατότητα μελλοντικής παράτασης εάν το κρίνει αναγκαίο, κοινό μηχανισμό έρευνας (ΚΜΕ) για να εντοπίζει στον μέγιστο εφικτό βαθμό άτομα, οντότητες, ομάδες ή κυβερνήσεις που υπήρξαν δράστες, οργανωτές, χορηγοί ή ενεπλάκησαν με άλλο τρόπο στη χρήση χημικών ουσιών, περιλαμβανομένων του χλωρίου ή κάθε άλλης τοξικής χημικής ουσίας, ως όπλων στην Αραβική Δημοκρατία της Συρίας, σε περιπτώσεις όταν η διερευνητική αποστολή (FFM) του Οργανισμού για την Απαγόρευση των Χημικών Όπλων (ΟΑΧΟ) αποφασίζει ή έχει αποφασίσει ότι συγκεκριμένο συμβάν στην Αραβική Δημοκρατία της Συρίας περιλάμβανε, μετά βεβαιότητος ή πιθανώς, τη χρήση χημικών ουσιών, περιλαμβανομένων του χλωρίου ή κάθε άλλης τοξικής χημικής ουσίας, ως όπλων.

               (2)

               Στις 10 Σεπτεμβρίου 2015 το Συμβούλιο Ασφαλείας των Ηνωμένων Εθνών ενέκρινε τις συστάσεις, περιλαμβανομένων στοιχείων της εντολής προς τον ΚΜΕ ΟΑΧΟ — ΟΗΕ που συστάθηκε με την απόφαση 2235 (2015) του ΣΑΗΕ, τις οποίες υπέβαλε ο γενικός γραμματέας του ΟΗΕ με τις επιστολές του προς τον πρόεδρο του Συμβουλίου Ασφαλείας των Ηνωμένων Εθνών με ημερομηνίες 27 Αυγούστου 2015 και 9 Σεπτεμβρίου 2015.

               (3)

               Η στρατηγική της ΕΕ κατά της διάδοσης των όπλων μαζικής καταστροφής (εφεξής «στρατηγική») υπογραμμίζει τον κρίσιμο ρόλο της σύμβασης για την απαγόρευση της ανάπτυξης, παραγωγής, αποθήκευσης και χρήσης χημικών όπλων και για την καταστροφή τους (CWC), καθώς και του ΟΑΧΟ, για τη δημιουργία ενός κόσμου απαλλαγμένου από χημικά όπλα.

               (4)

               Η Ένωση υλοποιεί ενεργά τη στρατηγική και θέτει σε εφαρμογή τα μέτρα που απαριθμούνται στο κεφάλαιο III αυτής, ιδίως μέσω της διάθεσης οικονομικών πόρων για την υποστήριξη ειδικών έργων που υλοποιούν πολυμερή όργανα, όπως ο ΟΑΧΟ. Κατά συνέπεια, στις 9 Δεκεμβρίου 2013 το Συμβούλιο εξέδωσε την απόφαση 2013/726/ΚΕΠΠΑ (1) για τη στήριξη από την ΕΕ των δραστηριοτήτων του ΟΑΧΟ στο πλαίσιο της απόφασης 2118 (2013) του ΣΑΗΕ, της απόφασης του Εκτελεστικού Συμβουλίου του ΟΑΧΟ της 27ης Σεπτεμβρίου 2013 σχετικά με την καταστροφή του χημικού οπλοστασίου της Συρίας, καθώς και παρεπόμενων και συναφών ψηφισμάτων και αποφάσεων. Επιπλέον, στις 17 Φεβρουαρίου 2015 το Συμβούλιο εξέδωσε την απόφαση (ΚΕΠΠΑ) 2015/259 (2) για τη στήριξη των δραστηριοτήτων του ΟΑΧΟ στο πλαίσιο της εφαρμογής της στρατηγικής.

               (5)

               Στις 23 Σεπτεμβρίου 2015 ο γενικός διευθυντής του ΟΑΧΟ απηύθυνε επιστολή στην Ύπατη Εκπρόσωπο της Ένωσης για θέματα εξωτερικής πολιτικής και πολιτικής ασφαλείας ( «η Ύπατη Εκπρόσωπος»), ζητώντας χρηματοδοτική συνεισφορά της Ένωσης σε καταπιστευματικό ταμείο για αποστολές του ΟΑΧΟ στην Αραβική Δημοκρατία της Συρίας, μεταξύ των οποίων τις δραστηριότητες που σχετίζονται με την FFM του ΟΑΧΟ, προς στήριξη του ΚΜΕ, κατά την ανάλυση των καταγγελιών για χρήση χημικών, περιλαμβανομένων του χλωρίου ή κάθε άλλης τοξικής χημικής ουσίας, ως όπλων.

               (6)

               Στις 24 Σεπτεμβρίου 2015 ο προϊστάμενος του ΚΜΕ ΟΑΧΟ — ΟΗΕ απηύθυνε επιστολή στην Ύπατη Εκπρόσωπο ζητώντας χρηματοδοτική στήριξη προς τον ΚΜΕ μέσω ενός καταπιστευματικού ταμείου.

               (7)

               Μετά την προσχώρηση της Αραβικής Δημοκρατίας της Συρίας στον ΚΜΕ, με ισχύ από τις 14 Οκτωβρίου 2013, ο ΟΑΧΟ είναι υπεύθυνος για την επαλήθευση της συμμόρφωσης της Αραβικής Δημοκρατίας της Συρίας με τον ΚΜΕ και των όρων οποιωνδήποτε σχετικών αποφάσεων του Εκτελεστικού Συμβουλίου του ΟΑΧΟ, καθώς και για την υποβολή εκθέσεων στο Συμβούλιο Ασφαλείας των Ηνωμένων Εθνών, σε συντονισμό με τον γενικό γραμματέα των Ηνωμένων Εθνών και, εφόσον χρειάζεται, σχετικά με τη μη συμμόρφωση με την απόφαση 2118 (2013) του ΣΑΗΕ.

               (8)

               Η τεχνική εφαρμογή της παρούσας απόφασης θα πρέπει να ανατεθεί στον ΟΑΧΟ και στο Γραφείο Αφοπλισμού των Ηνωμένων Εθνών (UNODA) με την ιδιότητα του εκτελεστικού γραφείου του καταπιστευματικού ταμείου του ΚΜΕ. Τα έργα, όπως στηρίζονται από την Ένωση, μπορούν να χρηματοδοτηθούν μόνο με εθελοντικές συνεισφορές στο αντίστοιχο καταπιστευματικό ταμείο του ΟΑΧΟ και του ΚΜΕ. Οι συνεισφορές αυτές της Ένωσης θα συμβάλλουν ουσιαστικά ώστε ο ΟΑΧΟ και ο ΚΜΕ να μπορέσουν να εκπληρώσουν τα καθήκοντα που ορίζονται στην απόφαση 2235 (2015) του ΣΑΗΕ.

               (9)

               Η Επιτροπή θα πρέπει να αναλάβει την εποπτεία της ορθής υλοποίησης της χρηματοδοτικής συνεισφοράς της Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Για τους σκοπούς της εφαρμογής ορισμένων στοιχείων της στρατηγικής, η Ένωση στηρίζει τον ΟΑΧΟ και τον ΚΜΕ συνεισφέροντας στις δαπάνες που συνδέονται με τις δραστηριότητές τους δυνάμει της απόφασης 2235 (2015) του ΣΑΗΕ, με τον ακόλουθο γενικό στόχο: τον εντοπισμό, στον μέγιστο εφικτό βαθμό, ατόμων, οντοτήτων, ομάδων ή κυβερνήσεων που υπήρξαν δράστες, οργανωτές, χορηγοί ή ενεπλάκησαν με άλλον τρόπο στη χρήση χημικών ουσιών, περιλαμβανομένων του χλωρίου ή κάθε άλλης τοξικής χημικής ουσίας, ως όπλων στην Αραβική Δημοκρατία της Συρίας, όταν η FFM του ΟΑΧΟ αποφασίζει ή έχει αποφασίσει ότι συγκεκριμένο συμβάν στην Αραβική Δημοκρατία της Συρίας περιλάμβανε, μετά βεβαιότητος ή πιθανώς, τη χρήση χημικών ουσιών, μεταξύ των οποίων του χλωρίου ή κάθε άλλης τοξικής χημικής ουσίας, ως όπλων.
   2.   Προς επίτευξη των στόχων της παραγράφου 1, η Ένωση υποστηρίζει τα ακόλουθα έργα:

               α)

               ειδικές αποστολές του ΟΑΧΟ στην Αραβική Δημοκρατία της Συρίας, περιλαμβανομένων των δραστηριοτήτων που σχετίζονται με την FFM του ΟΑΧΟ προς στήριξη του ΚΜΕ, κατά την ανάλυση των καταγγελιών για χρήση χημικών, μεταξύ των οποίων του χλωρίου ή κάθε άλλης τοξικής χημικής ουσίας, ως όπλων,

               β)

               τον ΚΜΕ ΟΑΧΟ — ΟΗΕ, περιλαμβανομένης της σύστασής του και της δυνατότητας πλήρους έναρξης των επιχειρήσεών του δυνάμει της απόφασης 2235 (2015) του ΣΑΗΕ.

         Στο παράρτημα περιέχεται διεξοδική περιγραφή των έργων αυτών.
   Άρθρο 2
   1.   Η Ύπατη Εκπρόσωπος είναι υπεύθυνη για την εφαρμογή της παρούσας απόφασης.
   2.   Η τεχνική εφαρμογή των έργων που αναφέρονται στο άρθρο 1 παράγραφος 2 ανατίθεται στον ΟΑΧΟ και το UNODA με την ιδιότητα του εκτελεστικού γραφείου του καταπιστευματικού ταμείου του ΚΜΕ. Εκτελούν αυτό το καθήκον υπό την ευθύνη της Ύπατης Εκπροσώπου. Προς τούτο, η Ύπατη Εκπρόσωπος συνομολογεί τις απαραίτητες ρυθμίσεις με τον ΟΑΧΟ και το UNODA.
   Άρθρο 3
   1.   Το ποσό δημοσιονομικής αναφοράς για την εκτέλεση των έργων που προβλέπονται στο άρθρο 1 παράγραφος 2 ανέρχεται σε 4 586 096,00 EUR.
   2.   Η διαχείριση των δαπανών που χρηματοδοτούνται από το οριζόμενο στην παράγραφο 1 ποσό γίνεται σύμφωνα με τις διαδικασίες και τους κανόνες που εφαρμόζονται στον προϋπολογισμό της Ένωσης.
   3.   Η Επιτροπή επιβλέπει την ορθή διαχείριση των δαπανών που αναφέρονται στην παράγραφο 1. Για τον σκοπό αυτό, η Επιτροπή συνάπτει χρηματοδοτικές συμφωνίες με τον ΟΑΧΟ και το UNODA με την ιδιότητα του εκτελεστικού γραφείου του καταπιστευματικού ταμείου του ΚΜΕ, αντιστοίχως. Οι χρηματοδοτικές συμφωνίες ορίζουν ότι ο ΟΑΧΟ και ο ΟΗΕ εξασφαλίζουν προβολή της συνεισφοράς της Ένωσης ανάλογη προς το ύψος της συνεισφοράς.
   4.   Η Επιτροπή επιδιώκει να συνάψει τις χρηματοδοτικές συμφωνίες της παραγράφου 3 το ταχύτερο δυνατόν μετά την έναρξη ισχύος της παρούσας απόφασης. Ενημερώνει το Συμβούλιο για τυχόν δυσκολίες στη διαδικασία αυτή και για την ημερομηνία σύναψης των εν λόγω χρηματοδοτικών συμφωνιών.
   Άρθρο 4
   1.   Η Ύπατη Εκπρόσωπος υποβάλλει στο Συμβούλιο έκθεση σχετικά με την εφαρμογή της παρούσας απόφασης βάσει τακτικών εκθέσεων που εκπονούν ο ΟΑΧΟ και ο ΚΜΕ ΟΑΧΟ — ΟΗΕ. Οι εν λόγω εκθέσεις αποτελούν τη βάση για την αξιολόγηση που θα πραγματοποιήσει το Συμβούλιο.
   2.   Η Επιτροπή υποβάλλει εκθέσεις σχετικά με τις χρηματοδοτικές πτυχές της υλοποίησης των έργων που αναφέρονται στο άρθρο 1 παράγραφος 2.
   Άρθρο 5
   1.   Η παρούσα απόφαση αρχίζει να ισχύει την ημερομηνία της έκδοσής της.
   2.   Λήγει 18 μήνες μετά την ημερομηνία της σύναψης των χρηματοδοτικών συμφωνιών μεταξύ της Επιτροπής και του ΟΑΧΟ και του UNODA που αναφέρονται στο άρθρο 3 παράγραφος 3 ή στις 31 Μαΐου 2016, εάν δεν έχει συναφθεί τέτοια χρηματοδοτική συμφωνία έως την ημερομηνία αυτή.

      Βρυξέλλες, 30 Νοεμβρίου 2015.

            Για το Συμβούλιο

            Ο Πρόεδρος

         É. SCHNEIDER

      (1)  Απόφαση 2013/726/ΚΕΠΠΑ του Συμβουλίου, της 9ης Δεκεμβρίου 2013, για τη στήριξη της απόφασης 2118 (2013) του ΣΑΗΕ και της συνεδρίασης EC-M-33/Dec 1 του Εκτελεστικού Συμβουλίου του ΟΑΧΟ, στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (ΕΕ L 329 της 10.12.2013, σ. 41).

      (2)  Απόφαση (ΚΕΠΠΑ) 2015/259 του Συμβουλίου, της 17ης Φεβρουαρίου 2015, για τη στήριξη των δραστηριοτήτων του Οργανισμού για την Απαγόρευση των Χημικών Όπλων (ΟΑΧΟ) στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (ΕΕ L 43 της 18.2.2015, σ. 14).

      ΠΑΡΑΡΤΗΜΑ

         Στήριξη από την Ευρωπαϊκή Ένωση της απόφασης 2235 (2015) του ΣΑΗΕ στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής

      1.   Γενικό πλαίσιο και στόχοι

      Τον Απρίλιο του 2014, κατά την κορύφωση της επιχείρησης για την αφαίρεση και την καταστροφή των χημικών όπλων της Συρίας, διατυπώθηκαν σοβαρές καταγγελίες σχετικά με τη χρήση χλωρίου ως όπλου κατά των αμάχων. Ο γενικός διευθυντής του Οργανισμού για την Απαγόρευση των Χημικών Όπλων (ΟΑΧΟ) συνέστησε διερευνητική αποστολή (FFM) του ΟΑΧΟ ώστε να εξετάσει τους ισχυρισμούς αυτούς. Η απόφασή του υποστηρίχθηκε από το Εκτελεστικό Συμβούλιο του ΟΑΧΟ, ενώ ο γενικός γραμματέας του Οργανισμού Ηνωμένων Εθνών (ΟΗΕ) υποσχέθηκε τη συνδρομή του.
      Μια ομάδα αποτελούμενη από προσωπικό του ΟΑΧΟ και του ΟΗΕ επιχείρησε τον Μάιο του 2014 τη διεξαγωγή επιτόπιας έρευνας σε ένα από τα χωριά για τα οποία είχαν καταγγελθεί επιθέσεις με χλώριο. Κατά τη διέλευση μιας ζώνης ασφάλειας μεταξύ των περιοχών που ελέγχονται από τη συριακή κυβέρνηση και εκείνων που ελέγχονται από την αντιπολίτευση, η ομάδα δέχθηκε ένοπλη επίθεση και αναγκάσθηκε να διακόψει την αποστολή. Η FFM συνέχισε ωστόσο τις εργασίες της και πραγματοποίησε συνεντεύξεις με αυτόπτες μάρτυρες και θεράποντες ιατρούς, πρώτους παρεμβαίνοντες και θύματα σε ασφαλή χώρο εκτός Συρίας. Με βάση τις εργασίες αυτές, η FFM συμπέρανε με υψηλό βαθμό βεβαιότητας ότι είχε πράγματι χρησιμοποιηθεί χλώριο, αυτούσιο ή σε μείγμα, ως όπλο σε τρία χωριά της βόρειας Συρίας.
      Το Εκτελεστικό Συμβούλιο του ΟΑΧΟ, στην απόφασή του EC-M-48/DEC.1, που εκδόθηκε στις 4 Φεβρουαρίου 2015, εξέφρασε σοβαρή ανησυχία σχετικά με τα πορίσματα της FFM και επιβεβαίωσε ότι καταδικάζει με τον πλέον κατηγορηματικό τρόπο τη χρήση χημικών όπλων από οποιονδήποτε και υπό οποιεσδήποτε συνθήκες. Το Εκτελεστικό Συμβούλιο του ΟΑΧΟ εξέφρασε εξάλλου την υποστήριξή του προς τη συνέχιση των εργασιών της FFM, ιδίως με τη μελέτη όλων των διαθέσιμων πληροφοριών όσον αφορά τους ισχυρισμούς σχετικά με τη χρήση χημικών όπλων στη Συρία, περιλαμβανομένων των πληροφοριών που παρείχαν η Αραβική Δημοκρατία της Συρίας καθώς και άλλοι. Ακολούθησε η έκδοση, στις 6 Μαρτίου 2015, της απόφασης 2209 (2015) του Συμβουλίου Ασφαλείας των Ηνωμένων Εθνών (ΣΑΗΕ), με την οποία το Συμβούλιο Ασφαλείας των ΗΕ ενέκρινε την απόφαση του Εκτελεστικού Συμβουλίου του ΟΑΧΟ και ζήτησε να λογοδοτήσουν για τις πράξεις τους οι υπεύθυνοι για τις επιθέσεις αυτές.
      Μετά την εν λόγω απόφαση, στις 7 Αυγούστου 2015 το Συμβούλιο Ασφαλείας των ΗΕ εξέδωσε ομόφωνα την απόφαση UNSCR 2235 (2015), με την οποία καταδίκασε κάθε χρήση τοξικών χημικών ουσιών, όπως του χλωρίου, ως χημικών όπλων στην Αραβική Δημοκρατία της Συρίας και εξέφρασε την αποφασιστικότητά του όσον αφορά τον εντοπισμό των υπευθύνων για τις εν λόγω πράξεις. Στο πλαίσιο αυτό, το Συμβούλιο Ασφαλείας των ΗΕ υπενθύμισε το πρωτόκολλο για την απαγόρευση της χρήσης κατά τον πόλεμο ασφυξιογόνων, δηλητηριωδών ή παρόμοιων αερίων και βακτηριολογικών μέσων, τη σύμβαση για την απαγόρευση της ανάπτυξης, παραγωγής, αποθήκευσης και χρήσης χημικών όπλων και για την καταστροφή τους (CWC) και τις αποφάσεις UNSCR 1540 (2004), 2118 (2013) και 2209 (2015). Το Συμβούλιο Ασφαλείας των ΗΕ συνέστησε, για χρονικό διάστημα ενός έτους με δυνατότητα μελλοντικής παράτασης εάν το κρίνει αναγκαίο, κοινό μηχανισμό έρευνας (ΚΜΕ) ΟΑΧΟ — ΟΗΕ για να εντοπίζει στον μέγιστο εφικτό βαθμό άτομα, οντότητες, ομάδες ή κυβερνήσεις που υπήρξαν δράστες, οργανωτές, χορηγοί ή ενεπλάκησαν με άλλον τρόπο στη χρήση χημικών ουσιών, περιλαμβανομένων του χλωρίου ή κάθε άλλης τοξικής χημικής ουσίας, ως όπλων στην Αραβική Δημοκρατία της Συρίας, όταν η FFM του ΟΑΧΟ αποφασίζει ή έχει αποφασίσει ότι συγκεκριμένο συμβάν στην Αραβική Δημοκρατία της Συρίας περιλάμβανε, μετά βεβαιότητος ή πιθανώς, τη χρήση χημικών ουσιών, περιλαμβανομένων του χλωρίου ή κάθε άλλης τοξικής χημικής ουσίας, ως όπλων. Ο εν λόγω μηχανισμός είναι υπό σύσταση.
      Για το σκοπό αυτό, η Ένωση θα πρέπει να υποστηρίξει τον ΟΑΧΟ και τον ΚΜΕ στα αντίστοιχα καθήκοντά τους, σύμφωνα με την απόφαση 2235 (2015) του ΣΑΗΕ και την απόφαση EC-M-48/DEC.1 του Εκτελεστικού Συμβουλίου του ΟΑΧΟ, καθώς και τη CWC.
      2.   Περιγραφή των έργων

      Α.   Έργο 1: FFMs του ΟΑΧΟ
      1.   Σκοπός του έργου
      Υποστήριξη της εκτέλεσης της εντολής της FFM του ΟΑΧΟ, σύμφωνα με την απόφαση 2235 (2015) του ΣΑΗΕ και την απόφαση EC-M-48/DEC.1 του Εκτελεστικού Συμβουλίου του ΟΑΧΟ, καθώς και τη CWC, μέσω της κάλυψης των σχετικών επιχειρησιακών δαπανών της FFM. Οι εν λόγω δαπάνες περιλαμβάνουν την πρόσληψη εξωτερικού προσωπικού με συγκεκριμένες δεξιότητες (π.χ. διερμηνέων και ιατρών), καθώς και τον εξοπλισμό του ΟΑΧΟ που απαιτείται από την ομάδα FFM.
      2.   Αναμενόμενα αποτελέσματα
      Οι συνεχιζόμενες εργασίες της FFM θα διαλευκάνουν ορισμένους ισχυρισμούς σχετικά με τη χρήση τοξικών χημικών ουσιών στην Αραβική Δημοκρατία της Συρίας, σε στενή συνεργασία με τον ΚΜΕ, συμβάλλοντας με τον τρόπο αυτό στην εκπλήρωση της εντολής του ΚΜΕ βάσει της παραγράφου 5 της απόφασης 2235 (2015) του ΣΑΗΕ.
      3.   Περιγραφή του έργου
      Η FFM θα συνεχίσει να αξιολογεί κατά πόσον εικαζόμενα περιστατικά στην Αραβική Δημοκρατία της Συρίας περιλάμβαναν, μετά βεβαιότητος ή πιθανώς, τη χρήση χημικών ουσιών ως όπλων. Οι δραστηριότητες της FFM καλύπτουν τους ισχυρισμούς τόσο για συμβάντα που κατεγράφησαν στο παρελθόν, όσο και για συμβάντα που ενδέχεται να προκύψουν στο μέλλον. Η περιπλοκότητα των δραστηριοτήτων αυτών είναι πιθανόν να ποικίλλει σημαντικά· ως εκ τούτου, ο ακριβής αριθμός των αποστολών δεν μπορεί να προσδιορισθεί επακριβώς.
      Βάσει της πείρας από τις αποστολές του 2015, ο ΟΑΧΟ αναμένει ότι το 2016 οι επιχειρήσεις της FFM μπορεί να περιλαμβάνουν από έξι έως 12 επιθεωρητές σε έξι αποστολές, με διάρκεια περίπου τρεις εβδομάδες η καθεμία. Κάθε αποστολή θα περιλαμβάνει πιθανώς την προσφυγή σε εξωτερικούς συμβούλους με συγκεκριμένες δεξιότητες, όπως διερμηνείς και ιατρούς.
      Οι ακόλουθες δραστηριότητες έχουν προγραμματισθεί στο πλαίσιο της FFM:

                  α)

                  Συνεντεύξεις: η φύση των καταγγελλόμενων περιστατικών είναι τέτοια, ώστε μπορεί να χρειασθεί να κληθούν σε συνέντευξη πολλοί και ποικίλοι μάρτυρες. Σε αυτούς περιλαμβάνονται:

                              —

                              ιατρικό προσωπικό,

                              —

                              οι πρώτοι παρεμβαίνοντες,

                              —

                              θεράποντες ιατροί,

                              —

                              τα θύματα,

                              —

                              άλλοι μάρτυρες.

                        Ως εκ τούτου, οι ομάδες που πραγματοποιούν τις συνεντεύξεις πρέπει να διαθέτουν πολύπλευρη εμπειρογνωμοσύνη, που να περιλαμβάνει τα όπλα, τις χημικές ουσίες, τα ιατρικά σημεία και συμπτώματα, καθώς και τη διερμηνεία.

                  β)

                  Ιατρικές εξετάσεις και λήψη βιοϊατρικών δειγμάτων.

                  γ)

                  Ταυτοποίηση, συλλογή και ανάλυση δειγμάτων.

                  δ)

                  Χειρισμός των αποδεικτικών στοιχείων, περιλαμβανομένων των στοιχείων ανοικτής πηγής και εκείνων που παρέχουν οι μάρτυρες και τρίτα μέρη. Η συμπληρωματική προς τις ομάδες που πραγματοποιούν τις συνεντεύξεις, πολύπλευρη εμπειρογνωμοσύνη είναι επίσης ιδιαίτερα αναγκαία στον τομέα αυτό.

                  ε)

                  Σύνταξη εκθέσεων.

                  στ)

                  Κατάρτιση, περιλαμβανομένης της επιμόρφωσης, προκειμένου να ευθυγραμμισθούν οι γνώσεις με τις σύγχρονες πρακτικές:

                              —

                              προσεγγίσεις προστασίας και ασφάλειας επιτόπου,

                              —

                              τεχνικές συνέντευξης,

                              —

                              χειρισμός και αποθήκευση αποδεικτικών στοιχείων, περιλαμβανομένης της αλυσίδας παραγωγής,

                              —

                              ευαισθητοποίηση στα εκρηκτικά κατάλοιπα πολέμου,

                              —

                              κύκλος κατάρτισης για τις τοξικές χημικές ουσίες (ΤΧΟ),

                              —

                              ευαισθητοποίηση σε εγκληματολογικά θέματα,

                              —

                              βασική βιομηχανική χημεία και καθορισμός των χημικών χαρακτηριστικών.

                  ζ)

                  Αξιολόγηση του τόπου και αξιοποίηση της σκηνής του συμβάντος.

                  η)

                  Προσωπικό υποστήριξης αποστολών και εμπειρογνωμοσύνη, ιδίως για τις περίπλοκες αποστολές.

            Β.   Έργο 2: ΚΜΕ ΟΑΧΟ — ΟΗΕ
      1.   Σκοπός του έργου
      Στήριξη της ταχείας σύστασης του ΚΜΕ και της ικανότητάς του να ξεκινήσει πλήρως τις επιχειρήσεις του δυνάμει της απόφασης 2235 (2015) του ΣΑΗΕ.
      2.   Αναμενόμενα αποτελέσματα
      Ο εντοπισμός στον μέγιστο δυνατό βαθμό των προσώπων, οντοτήτων, ομάδων ή κυβερνήσεων που υπήρξαν δράστες, οργανωτές, χορηγοί ή ενεπλάκησαν με άλλον τρόπο στη χρήση των χημικών ουσιών, περιλαμβανομένων του χλωρίου ή κάθε άλλης τοξικής χημικής ουσίας, ως όπλων στην Αραβική Δημοκρατία της Συρίας.
      3.   Περιγραφή του έργου
      Το Συμβούλιο Ασφαλείας των ΗΕ ενέκρινε τις συστάσεις του γενικού γραμματέα του ΟΗΕ σχετικά με τη σύσταση και τη λειτουργία του ΚΜΕ και ζήτησε από τον γενικό γραμματέα των ΗΕ, σε συντονισμό με τον γενικό διευθυντή του ΟΑΧΟ, να αναλάβει χωρίς καθυστέρηση τις ενέργειες, τα μέτρα και τις ρυθμίσεις που απαιτούνται για την ταχεία σύσταση και θέση σε πλήρη λειτουργία του ΚΜΕ, περιλαμβανομένης της πρόσληψης αμερόληπτου και έμπειρου προσωπικού με κατάλληλες δεξιότητες και εμπειρία για την πλήρη εκπλήρωση των αρμοδιοτήτων που προβλέπει η απόφαση 2235 (2015) του ΣΑΗΕ.
      Του ΚΜΕ ηγείται μια ανεξάρτητη τριμελής ομάδα (ηγετική ομάδα), η οποία στηρίζεται από βασικό προσωπικό επαγγελματιών που κατανέμονται σε τρεις συνιστώσες. Στο πλαίσιο αυτό, του ΚΜΕ προΐστανται αναπληρωτής γενικός γραμματέας με γενική αρμοδιότητα και δύο αναπληρωτές του που είναι αρμόδιοι για την πολιτική συνιστώσα και τη συνιστώσα της έρευνας αντιστοίχως.
      Η ηγεσία του ΚΜΕ στηρίζεται από τρεις συνιστώσες. Μια πολιτική υπηρεσία, που εδρεύει στη Νέα Υόρκη, παρέχει πολιτική ανάλυση, νομικές συμβουλές, σχέσεις με τα ΜΜΕ και διοικητική στήριξη. Μια υπηρεσία έρευνας, που εδρεύει στη Χάγη, παρέχει χημική και ιατρική ανάλυση, εγκληματολογική έρευνα, ανάλυση στρατιωτικών προμηθειών, ερευνητικές υπηρεσίες και ανάλυση πληροφοριών. Μια υπηρεσία στήριξης επιχειρήσεων, που εδρεύει στη Νέα Υόρκη, παρέχει στήριξη στην πολιτική συνιστώσα και στη συνιστώσα της έρευνας.
      Το βασικό προσωπικό του ΚΜΕ, με εξαίρεση εκείνο που εκτελεί διαχειριστικά καθήκοντα, χρηματοδοτείται από τον τακτικό προϋπολογισμό. Το Συμβούλιο Ασφαλείας αποφάσισε τη χρηματοδότηση των εν λόγω υλικοτεχνικών αναγκών από εθελοντικές συνεισφορές. Για τον σκοπό αυτό, ο γενικός γραμματέας των ΗΕ δημιούργησε ένα καταπιστευματικό ταμείο, το οποίο διοικείται σύμφωνα με τις διοικητικές και δημοσιονομικές διατάξεις που εφαρμόζει ο Οργανισμός των ΗΕ.
      Σύμφωνα με τη στρατηγική της ΕΕ κατά της διάδοσης όπλων μαζικής καταστροφής, η οποία έχει ως στόχο να προαχθεί ο ρόλος του Συμβουλίου Ασφαλείας των Ηνωμένων Εθνών και να βελτιωθεί η εμπειρογνωμοσύνη του για την αντιμετώπιση των προκλήσεων που θέτει η διάδοση, η Ένωση στηρίζει την εφαρμογή της απόφασης 2235 (2015) του ΣΑΗΕ, ιδίως όσον αφορά τους τομείς που προσφέρονται ιδιαίτερα για ορατή και γρήγορη συμβολή στη σύσταση του ΚΜΕ και την ικανότητά του να ξεκινήσει πλήρως τις επιχειρήσεις του.
      Μεταξύ αυτών περιλαμβάνεται η στήριξη στις ακόλουθες δραστηριότητες:

                  α)

                  Ολοκλήρωση της δημιουργίας γραφείων, τόσο στη Νέα Υόρκη όσο και στη Χάγη, για την ηγετική ομάδα και την πολιτική υπηρεσία και για την υπηρεσία έρευνας αντίστοιχα, καθώς και για την υπηρεσία στήριξης επιχειρήσεων, και αγορά επίπλων γραφείου και ερμαρίων που κλειδώνουν για την ασφαλή αποθήκευση των πληροφοριών και υλικών που λαμβάνονται και/ή παράγονται από τον ΚΜΕ.

                  β)

                  Ανάπτυξη και εφαρμογή ενός συστήματος διαχείρισης αρχείων στο πλαίσιο ενός στιβαρού καθεστώτος ασφάλειας των πληροφοριών που θα πρέπει να εφαρμόζεται σε όλες τις πληροφορίες που λαμβάνονται ή παράγονται από τον ΚΜΕ κατά τη διεξαγωγή των εργασιών του. Το καθεστώς αυτό θα λάβει υπόψη τις απαιτήσεις εμπιστευτικότητας και ασφάλειας που ισχύουν για την αποθήκευση και χρήση των πληροφοριών και των υλικών που λαμβάνονται και/ή παράγονται από τον ΚΜΕ.

                  γ)

                  Προετοιμασία ενδεχόμενων αναπτύξεων ερευνητών του ΚΜΕ στην Αραβική Δημοκρατία της Συρίας εφόσον ο ΚΜΕ το κρίνει αναγκαίο για τις έρευνές του και κρίνει ότι υπάρχουν βάσιμοι λόγοι να θεωρηθεί δικαιολογημένη η πρόσβαση στη Συρία, περιλαμβανομένων περιοχών εντός του συριακού εδάφους αλλά εκτός του ελέγχου της Αραβικής Δημοκρατίας της Συρίας.

                  δ)

                  Αγορά επικοινωνιακού εξοπλισμού που συνδέεται με την ασφάλεια, καθώς και ειδών γραφείου, για τη στήριξη του ΚΜΕ κατά την εκτέλεση της εντολής του. Αυτά θα περιλαμβάνουν τον απαιτούμενο εξοπλισμό ΤΠ [αποκλειστικό εξυπηρετητή, υπολογιστές, φορητούς υπολογιστές με σταθμούς σύνδεσης, πρόσθετο σύνολο υπολογιστών για ένα δίκτυο intranet που δεν θα συνδέεται με το διαδίκτυο, επαγγελματικούς τεμαχιστές (shredders) κ.λπ.], για να εξασφαλισθεί η εφαρμογή του καθεστώτος ασφάλειας των πληροφοριών που αναφέρεται στο σημείο β).

            Πρόσθετη εμπειρογνωμοσύνη και δραστηριότητες χρηματοδοτούνται από εθελοντικές συνεισφορές ανάλογα με τις απαιτήσεις που προκύπτουν. Προσλαμβάνονται για σύντομες περιόδους ad hoc ειδικοί σύμβουλοι, μεταξύ άλλων για την ταχεία ανάπτυξη του συστήματος διαχείρισης αρχείων και του καθεστώτος ασφάλειας των πληροφοριών που αναφέρεται στο σημείο β), καθώς και για την ανάπτυξη τυποποιημένων επιχειρησιακών διαδικασιών.
      3.   Διάρκεια

      Η διάρκεια υλοποίησης αυτών των έργων εκτιμάται σε 12 μήνες.
      4.   Εκτελεστικοί οργανισμοί

      Ο ΟΑΧΟ θα επιφορτισθεί με την τεχνική υλοποίηση του έργου. Το εν λόγω έργο θα υλοποιηθεί από το προσωπικό του ΟΑΧΟ, εμπειρογνώμονες και αναδόχους.
      Το Γραφείο Αφοπλισμού των Ηνωμένων Εθνών, εξ ονόματος του ΚΜΕ του ΟΑΧΟ — ΟΗΕ, θα επιφορτισθεί με την τεχνική υλοποίηση του έργου. Το εν λόγω έργο θα υλοποιηθεί από το προσωπικό του ΚΜΕ, συμβούλους και αναδόχους.
      Ο ΟΗΕ και ο ΟΑΧΟ θα αναπτύξουν τις δραστηριότητές τους σε συνεργασία με σχετικούς εταίρους, όπως διεθνείς οργανισμούς και οργανώσεις, προκειμένου να εξασφαλίσουν αποτελεσματικές συνέργειες και να αποφύγουν τις αλληλεπικαλύψεις.
      5.   Προβολή της Ένωσης

      Οι εκτελεστικοί οργανισμοί λαμβάνουν όλα τα απαραίτητα μέτρα προκειμένου να προβληθεί το γεγονός ότι η δράση χρηματοδοτείται από την Ένωση. Τα μέτρα αυτά θα εφαρμοσθούν σύμφωνα με το εγχειρίδιο επικοινωνίας και προβολής για τις εξωτερικές δράσεις της ΕΕ που έχει δημοσιεύσει η Ευρωπαϊκή Επιτροπή.
      6.   Υποβολή εκθέσεων

      Οι εκτελεστικές οργανώσεις καταρτίζουν:

                  α)

                  τακτικές εκθέσεις για την εκτέλεση των εν λόγω έργων· και

                  β)

                  τελική έκθεση το αργότερο 3 μήνες μετά την ολοκλήρωση των σχετικών δραστηριοτήτων.

            7.   Εκτιμώμενο συνολικό κόστος των έργων

      Το εκτιμώμενο συνολικό κόστος των έργων ανέρχεται σε 4 586 096,00 EUR.


title: Απόφαση (ΕΕ) 2016/1232 του Συμβουλίου, της 18ης Ιουλίου 2016, για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στο πλαίσιο του συμβουλίου σταθεροποίησης και σύνδεσης, το οποίο συγκροτήθηκε με τη συμφωνία σταθεροποίησης και σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Κοσσυφοπεδίου (Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση του Συμβουλίου Ασφαλείας των Ηνωμένων Εθνών 1244/1999 και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.), αφετέρου, σχετικά με την απόφαση του συμβουλίου σταθεροποίησης και σύνδεσης για τη θέσπιση του εσωτερικού κανονισμού του

text:
                  28.7.2016

                  EL

                  Επίσημη Εφημερίδα της Ευρωπαϊκής Ένωσης

                  L 202/27

            ΑΠΌΦΑΣΗ (ΕΕ) 2016/1232 ΤΟΥ ΣΥΜΒΟΥΛΊΟΥ
      της 18ης Ιουλίου 2016
      για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στο πλαίσιο του συμβουλίου σταθεροποίησης και σύνδεσης, το οποίο συγκροτήθηκε με τη συμφωνία σταθεροποίησης και σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Κοσσυφοπεδίου (*), αφετέρου, σχετικά με την απόφαση του συμβουλίου σταθεροποίησης και σύνδεσης για τη θέσπιση του εσωτερικού κανονισμού του
      ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
      Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 37 σε συνδυασμό με το άρθρο 31, παράγραφος 1,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217 σε συνδυασμό με το άρθρο 218 παράγραφος 9,
      Έχοντας υπόψη την πρόταση της Ευρωπαϊκής Επιτροπής,
      Εκτιμώντας τα ακόλουθα:

                  (1)

                  Το άρθρο 126 της συμφωνίας σταθεροποίησης και σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Κοσσυφοπεδίου (*), αφετέρου (1) («η συμφωνία»), προβλέπει τη σύσταση συμβουλίου σταθεροποίησης και σύνδεσης.

                  (2)

                  Το άρθρο 127 παράγραφος 2 της συμφωνίας ορίζει ότι το συμβούλιο σταθεροποίησης και σύνδεσης θεσπίζει τον εσωτερικό του κανονισμό.

                  (3)

                  Το άρθρο 129 παράγραφος 1 της συμφωνίας ορίζει ότι το συμβούλιο σταθεροποίησης και σύνδεσης επικουρείται από επιτροπή σταθεροποίησης και σύνδεσης («η επιτροπή»).

                  (4)

                  Το άρθρο 129 παράγραφοι 2 και 3 της συμφωνίας ορίζει ότι το συμβούλιο σταθεροποίησης και σύνδεσης, στον εσωτερικό του κανονισμό, καθορίζει τα καθήκοντα της επιτροπής και ότι δύναται να εκχωρεί τις αρμοδιότητές του στην επιτροπή.

                  (5)

                  Το άρθρο 131 της συμφωνίας προβλέπει ότι το συμβούλιο σταθεροποίησης και σύνδεσης μπορεί να αποφασίσει να συστήσει κάθε άλλη ειδική επιτροπή ή φορέα που θα το επικουρεί κατά την εκτέλεση των καθηκόντων του. Επιπλέον, προβλέπει ότι το συμβούλιο σταθεροποίησης και σύνδεσης, στον εσωτερικό του κανονισμό, καθορίζει τη σύνθεση και τα καθήκοντα των εν λόγω επιτροπών ή οργάνων και το πώς πρόκειται να λειτουργούν.

                  (6)

                  Είναι σημαντικό να διεξάγει τακτικές και επίσημες διαβουλεύσεις με τα κράτη μέλη και να λαμβάνει υπόψη τις απόψεις τους. Κατά συνέπεια, τα κράτη μέλη θα πρέπει να κληθούν να μετάσχουν στην αντιπροσωπεία της Ευρωπαϊκής Ένωσης σε όλες τις συνεδριάσεις του συμβουλίου σταθεροποίησης και σύνδεσης.

                  (7)

                  Η Επιτροπή και ο Ύπατη Εκπρόσωπος της Ένωσης για θέματα εξωτερικής πολιτικής και πολιτικής ασφάλειας («ο Ύπατη Εκπρόσωπος») θα παρακολουθούν συνεχώς και εκ του σύνεγγυς τις προσπάθειες που καταβάλλει το Κοσσυφοπέδιο να εξομαλύνει τις σχέσεις του με τη Σερβία και θα υποβάλουν έκθεση για το εν λόγω θέμα όποτε ενδείκνυται, και τουλάχιστον δυο φορές το χρόνο.

                  (8)

                  Η τέταρτη παράγραφος του άρθρου 140 της συμφωνίας ορίζει ότι η Ένωση μπορεί να λαμβάνει μέτρα τα οποία κρίνει κατάλληλα, περιλαμβανομένης της αναστολής του συνόλου ή μέρους της συμφωνίας, με άμεση ισχύ, σε περίπτωση μη συμμόρφωσης του Κοσσυφοπεδίου με τις βασικές αρχές που καθορίζονται στα άρθρα 5 και 13 της συμφωνίας. Τυχόν σχετικές συστάσεις ή αποφάσεις από το συμβούλιο σταθεροποίησης και σύνδεσης, καθώς και οι εκθέσεις που θα υποβληθούν από την Επιτροπή και τον Ύπατο Εκπρόσωπο για τις προσπάθειες που καταβάλλει το Κοσσυφοπέδιο να εξομαλύνει τις σχέσεις του με τη Σερβία, πρέπει να λαμβάνονται υπόψη για κάθε ενδεχόμενη πρόταση της Επιτροπής να ανασταλεί η συμφωνία βάσει της παραγράφου 4 του άρθρου 140 της συμφωνίας.

                  (9)

                  Κανένας όρος, διατύπωση ή ορισμός που χρησιμοποιείται στην παρούσα απόφαση και στα παραρτήματά της, ή στις αποφάσεις και συστάσεις και άλλα έγγραφα, περιλαμβανομένων των πρακτικών, που θα εγκρίνει το συμβούλιο σταθεροποίησης και σύνδεσης, δεν συνιστά αναγνώριση του Κοσσυφοπεδίου από τα επιμέρους κράτη μέλη, εφόσον δεν έχουν προβεί σε τέτοια ενέργεια.

                  (10)

                  Εσωτερικές διαδικασίες των κρατών ενδέχεται να ισχύουν για την παραλαβή εγγράφων που εκδίδονται από αρχές του Κοσσυφοπεδίου δυνάμει της παρούσας συμφωνίας.

                  (11)

                  Είναι σκόπιμο να καθοριστεί η θέση που θα ληφθεί εξ ονόματος της Ένωσης στο πλαίσιο του συμβουλίου σταθεροποίησης και σύνδεσης, σχετικά με απόφαση του συμβουλίου σταθεροποίησης και σύνδεσης για τη θέσπιση του εσωτερικού του κανονισμού.

                  (12)

                  Η θέση της Ένωσης στο πλαίσιο του συμβουλίου σταθεροποίησης και σύνδεσης θα πρέπει επομένως να βασιστεί στο επισυναπτόμενο σχέδιο απόφασης,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η θέση που θα ληφθεί εξ ονόματος της Ευρωπαϊκής Ένωσης στο πλαίσιο του συμβουλίου σταθεροποίησης και σύνδεσης που συστάθηκε από το άρθρο 126 της συμφωνίας, βασίζεται στο σχέδιο απόφασης του συμβουλίου σταθεροποίησης και σύνδεσης που επισυνάπτεται στην παρούσα απόφαση.
      Στο εν λόγω σχέδιο απόφασης μπορούν να γίνουν αποδεκτές τεχνικές τροποποιήσεις χωρίς περαιτέρω απόφαση του Συμβουλίου.
      Άρθρο 2
      Τα κράτη μέλη καλούνται να μετάσχουν στην αντιπροσωπεία της Ευρωπαϊκής Ένωσης σε όλες τις συνεδριάσεις του συμβουλίου σταθεροποίησης και σύνδεσης. Λαμβάνουν επίσης όλη την τεκμηρίωση που έχει παραλάβει ή που έχει εκδώσει το συμβούλιο σταθεροποίησης και σύνδεσης. Τα κράτη μέλη παρέχουν στον Ύπατο Εκπρόσωπο της Ένωσης για θέματα εξωτερικής πολιτικής και πολιτικής ασφαλείας, σύμφωνα με τις ευθύνες του/της βάσει των Συνθηκών και της ιδιότητάς του/της ως προέδρου του Συμβουλίου Εξωτερικών Υποθέσεων, τις αναγκαίες για τον σκοπό αυτό πληροφορίες.
      Άρθρο 3
      Η παρούσα απόφαση αρχίζει να ισχύει την ημερομηνία της έκδοσής της.

         Βρυξέλλες, 18 Ιουλίου 2016.

               Για το Συμβούλιο

               Η Πρόεδρος

            G. MATEČNÁ

         (*)  Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση του Συμβουλίου Ασφαλείας των Ηνωμένων Εθνών 1244/1999 και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.

         (1)  ΕΕ L 71 της 16.3.2016, σ. 3.

         ΑΠΟΦΑΣΗ αριθ. 1/2016 ΤΟΥ ΣΥΜΒΟΥΛΙΟΥ ΣΤΑΘΕΡΟΠΟΙΗΣΗΣ ΚΑΙ ΣΥΝΔΕΣΗΣ ΕΕ — ΚΟΣΣΥΦΟΠΕΔΙΟΥ (*)

         της [ημερομηνία]
         για τη θέσπιση του εσωτερικού κανονισμού του
         ΤΟ ΣΥΜΒΟΥΛΙΟ ΣΤΑΘΕΡΟΠΟΙΗΣΗΣ ΚΑΙ ΣΥΝΔΕΣΗΣ,
         Έχοντας υπόψη τη συμφωνία σταθεροποίησης και σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Κοσσυφοπεδίου (*), αφετέρου («η συμφωνία») και ιδίως τα άρθρα 126, 127, 129 και 131,
         Εκτιμώντας ότι η συμφωνία άρχισε να ισχύει την 1η Απριλίου 2016,
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         Άρθρο 1
         Προεδρία
         Η προεδρία του συμβουλίου σταθεροποίησης και σύνδεσης ασκείται εκ περιτροπής από τα μέρη για περίοδο 12 μηνών. Η πρώτη περίοδος αρχίζει την ημερομηνία της πρώτης συνεδρίασης του συμβουλίου σταθεροποίησης και σύνδεσης και λήγει στις 31 Δεκεμβρίου του ιδίου έτους.
         Άρθρο 2
         Συνεδριάσεις
         Το συμβούλιο σταθεροποίησης και σύνδεσης συνεδριάζει μία φορά το χρόνο σύμφωνα με την καθιερωμένη πρακτική των συμβουλίων σταθεροποίησης και σύνδεσης, μεταξύ άλλων όσον αφορά το επίπεδο εκπροσώπησης και τον τόπο των συνεδριάσεων. Κατόπιν αιτήματος οποιουδήποτε από τα μέρη, και εφόσον τα μέρη συμφωνούν, μπορούν να πραγματοποιούνται έκτακτες συνεδριάσεις του συμβουλίου σταθεροποίησης και σύνδεσης. Οι συνεδριάσεις του συμβουλίου σταθεροποίησης και σύνδεσης αποφασίζονται από κοινού από τους γραμματείς του συμβουλίου σταθεροποίησης και σύνδεσης σε συμφωνία με τον πρόεδρο.
         Άρθρο 3
         Αντιπροσωπείες
         Πριν από κάθε συνεδρίαση, ο πρόεδρος ενημερώνεται για την προβλεπόμενη σύνθεση της αντιπροσωπείας κάθε μέρους. Εκπρόσωπος της Ευρωπαϊκής Τράπεζας Επενδύσεων (ΕΤΕ) παρευρίσκεται στις συνεδριάσεις του συμβουλίου σταθεροποίησης και σύνδεσης ως παρατηρητής, εφόσον περιλαμβάνονται στην ημερήσια διάταξη θέματα που αφορούν την ΕΤΕ. Το συμβούλιο σταθεροποίησης και σύνδεσης μπορεί να προσκαλέσει μη μέλη να παρευρεθούν σε συνεδριάσεις του για να παράσχουν πληροφορίες για συγκεκριμένα θέματα
         Άρθρο 4
         Γραμματεία
         Ένας υπάλληλος της Γενικής Γραμματείας του Συμβουλίου της Ευρωπαϊκής Ένωσης και ένας υπάλληλος της αντιπροσωπείας του Κοσσυφοπεδίου στο Βέλγιο ενεργούν από κοινού ως γραμματείς του συμβουλίου σταθεροποίησης και σύνδεσης.
         Άρθρο 5
         Αλληλογραφία
         Η αλληλογραφία που απευθύνεται στο συμβούλιο σταθεροποίησης και σύνδεσης αποστέλλεται στον πρόεδρο του συμβουλίου σταθεροποίησης και σύνδεσης στη διεύθυνση της Γενικής Γραμματείας του Συμβουλίου της Ευρωπαϊκής Ένωσης.
         Αμφότεροι οι γραμματείς διασφαλίζουν ότι η αλληλογραφία προωθείται στον πρόεδρο του συμβουλίου σταθεροποίησης και σύνδεσης και ότι, όταν κρίνεται σκόπιμο, διαβιβάζεται σε άλλα μέλη του συμβουλίου σταθεροποίησης και σύνδεσης. Η αλληλογραφία που διαβιβάζεται κατ' αυτόν τον τρόπο, αποστέλλεται στη Γενική Γραμματεία της Επιτροπής και στην Ευρωπαϊκή Υπηρεσία Εξωτερικής Δράσης και στην αντιπροσωπεία του Κοσσυφοπεδίου στο Βέλγιο.
         Οι ανακοινώσεις του προέδρου του συμβουλίου σταθεροποίησης και σύνδεσης αποστέλλονται στους παραλήπτες από αμφότερους τους γραμματείς και διαβιβάζονται, όταν κρίνεται σκόπιμο, στα άλλα μέλη του συμβουλίου σταθεροποίησης και σύνδεσης που αναφέρονται στη δεύτερη παράγραφο.
         Άρθρο 6
         Δημοσιότητα
         Εκτός αν αποφασιστεί διαφορετικά, οι συνεδριάσεις του συμβουλίου σταθεροποίησης και σύνδεσης δεν είναι δημόσιες.
         Άρθρο 7
         Ημερήσια διάταξη των συνεδριάσεων
         1.   Ο πρόεδρος καταρτίζει προσωρινή ημερήσια διάταξη για κάθε συνεδρίαση. Οι γραμματείς του συμβουλίου σταθεροποίησης και σύνδεσης τη διαβιβάζουν στις διευθύνσεις που αναφέρονται στο άρθρο 5, το αργότερο 15 ημέρες πριν από την έναρξη της συνεδρίασης. Η προσωρινή ημερήσια διάταξη περιλαμβάνει τα θέματα για τα οποία υποβλήθηκε στον πρόεδρο αίτηση εγγραφής στην ημερήσια διάταξη το αργότερο 21 ημέρες πριν από την έναρξη της συνεδρίασης, αλλά τα θέματα εγγράφονται στην προσωρινή ημερήσια διάταξη μόνον εφόσον διαβιβασθούν στους γραμματείς τα σχετικά συνοδευτικά έγγραφα το αργότερο κατά την ημερομηνία αποστολής της ημερήσιας διάταξης. Η ημερήσια διάταξη εγκρίνεται από το συμβούλιο σταθεροποίησης και σύνδεσης κατά την έναρξη κάθε συνεδρίασης. Μπορεί να εγγραφεί στην ημερήσια διάταξη θέμα εκτός από αυτά που περιλαμβάνονται στην προσωρινή διάταξη, εάν συμφωνήσουν αμφότερα τα μέρη.
         2.   Ο πρόεδρος δύναται, σε συμφωνία με αμφότερα τα μέρη, να επισπεύσει τις προθεσμίες που καθορίζονται στην παράγραφο 1 για να ληφθούν υπόψη οι απαιτήσεις τυχόν ειδικών περιπτώσεων.
         Άρθρο 8
         Πρακτικά
         Αμφότεροι οι γραμματείς συντάσσουν σχέδιο πρακτικών για κάθε συνεδρίαση. Κατά γενικό κανόνα, για κάθε σημείο της ημερήσιας διάταξης τα πρακτικά περιλαμβάνουν:

                     —

                     τα έγγραφα που υποβλήθηκαν στο συμβούλιο σταθεροποίησης και σύνδεσης,

                     —

                     τις δηλώσεις που ζητά να καταχωρισθούν ένα μέλος του συμβουλίου σταθεροποίησης και σύνδεσης,

                     —

                     τις αποφάσεις που λαμβάνονται και τις συστάσεις που διατυπώνονται, τις δηλώσεις που συμφωνούνται και τα συμπεράσματα που υιοθετούνται.

               Το σχέδιο πρακτικών υποβάλλεται προς έγκριση στο συμβούλιο σταθεροποίησης και σύνδεσης. Μετά την έγκρισή τους, τα πρακτικά υπογράφονται από τον πρόεδρο και αμφότερους τους γραμματείς. Τα πρακτικά αρχειοθετούνται στα αρχεία της Γενικής Γραμματείας του Συμβουλίου της Ευρωπαϊκής Ένωσης, η οποία λειτουργεί ως θεματοφύλακας των εγγράφων σύνδεσης. Επικυρωμένο αντίγραφο διαβιβάζεται σε καθέναν από τους αποδέκτες που αναφέρονται στο άρθρο 5.
         Άρθρο 9
         Αποφάσεις και συστάσεις
         1.   Το συμβούλιο σταθεροποίησης και σύνδεσης λαμβάνει τις αποφάσεις του και προβαίνει σε συστάσεις με κοινή συμφωνία των μερών, με την επιφύλαξη των άρθρων 2 και 5 της συμφωνίας. Το συμβούλιο σταθεροποίησης και σύνδεσης μπορεί να λάβει αποφάσεις ή να προβεί σε συστάσεις με γραπτή διαδικασία, εφόσον συμφωνούν τα δύο μέρη.
         2.   Οι αποφάσεις και οι συστάσεις του συμβουλίου σταθεροποίησης και σύνδεσης, κατά την έννοια του άρθρου 128 της συμφωνίας, φέρουν τον τίτλο «απόφαση» και «σύσταση» αντιστοίχως, συνοδευόμενες από αύξοντα αριθμό, την ημερομηνία έγκρισής τους και περιγραφή του περιεχομένου τους. Οι αποφάσεις και οι συστάσεις του συμβουλίου σταθεροποίησης και σύνδεσης υπογράφονται από τον πρόεδρο και επικυρώνονται από αμφότερους τους γραμματείς. Οι αποφάσεις και οι συστάσεις αποστέλλονται σε καθέναν από τους αποδέκτες που αναφέρονται στο άρθρο 5. Κάθε μέρος μπορεί να αποφασίσει για τη δημοσίευση των αποφάσεων και των συστάσεων του συμβουλίου σταθεροποίησης και σύνδεσης στην αντίστοιχη επίσημη δημοσίευσή του.
         Άρθρο 10
         Γλώσσες
         Οι επίσημες γλώσσες του συμβουλίου σταθεροποίησης και σύνδεσης είναι οι επίσημες γλώσσες της συμφωνίας σταθεροποίησης και σύνδεσης. Εκτός αν αποφασιστεί διαφορετικά, το συμβούλιο σταθεροποίησης και σύνδεσης βασίζει τις αποφάσεις του σε έγγραφα που έχουν συνταχθεί στις εν λόγω γλώσσες.
         Άρθρο 11
         Έξοδα
         Η Ευρωπαϊκή Ένωση και το Κοσσυφοπέδιο καλύπτουν τις δαπάνες που πραγματοποιούν για τη συμμετοχή τους στις συνεδριάσεις του συμβουλίου σταθεροποίησης και σύνδεσης, τόσο όσον αφορά τα έξοδα προσωπικού, ταξιδιού και διαμονής όσο και τα έξοδα ταχυδρομείου και τηλεπικοινωνιών. Τις δαπάνες για τη διερμηνεία κατά τις συνεδριάσεις, τη μετάφραση και την αναπαραγωγή των εγγράφων, καθώς και κάθε άλλη δαπάνη που αφορά τη διοργάνωση των συνεδριάσεων, αναλαμβάνει το μέρος που φιλοξενεί τις συνεδριάσεις.
         Άρθρο 12
         Επιτροπή σταθεροποίησης και σύνδεσης
         1.   Συστήνεται επιτροπή σταθεροποίησης και σύνδεσης («η επιτροπή») για να επικουρεί το συμβούλιο σταθεροποίησης και σύνδεσης στην άσκηση των καθηκόντων του. Απαρτίζεται από εκπροσώπους της Ευρωπαϊκής Ένωσης, αφενός, και του Κοσσυφοπεδίου, αφετέρου, κατά κανόνα σε επίπεδο ανώτερων δημόσιων υπαλλήλων.
         2.   Η επιτροπή προετοιμάζει τις συνεδριάσεις και τις εργασίες του συμβουλίου σταθεροποίησης και σύνδεσης, εφαρμόζει τις αποφάσεις του συμβουλίου σταθεροποίησης και σύνδεσης, όταν αυτό προβλέπεται, και, εν γένει, διασφαλίζει τη συνέχεια της σχέσης σύνδεσης και την ορθή λειτουργία της συμφωνίας. Εξετάζει όποιο θέμα τής παραπέμπει το συμβούλιο σταθεροποίησης και σύνδεσης, καθώς και οποιοδήποτε άλλο θέμα προκύψει κατά την καθημερινή εφαρμογή της συμφωνίας σταθεροποίησης και σύνδεσης. Υποβάλλει προτάσεις ή τυχόν σχέδια αποφάσεων ή συστάσεων προς έγκριση στο συμβούλιο σταθεροποίησης και σύνδεσης.
         3.   Σε περιπτώσεις που η συμφωνία προβλέπει υποχρέωση ή δυνατότητα διενέργειας διαβουλεύσεων, οι εν λόγω διαβουλεύσεις μπορούν να πραγματοποιούνται στο πλαίσιο της επιτροπής. Οι διαβουλεύσεις μπορούν να συνεχιστούν στο συμβούλιο σταθεροποίησης και σύνδεσης, εφόσον συμφωνούν αμφότερα τα μέρη.
         4.   Ο εσωτερικός κανονισμός της επιτροπής σταθεροποίησης και σύνδεσης προσαρτάται στην παρούσα απόφαση.

            Έγινε στ …,

                  Για το Συμβούλιο Σταθεροποίησης και Σύνδεσης

                  Ο Πρόεδρος

            (*)  Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση του Συμβουλίου Ασφαλείας των Ηνωμένων Εθνών 1244/1999 και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.

            ΠΑΡΑΡΤΗΜΑ
            στην
            ΑΠΟΦΑΣΗ αριθ. 1/2016 ΤΟΥ ΣΥΜΒΟΥΛΙΟΥ ΣΤΑΘΕΡΟΠΟΙΗΣΗΣ ΚΑΙ ΣΥΝΔΕΣΗΣ ΕΕ — ΚΟΣΣΥΦΟΠΕΔΙΟΥ (*)

            της [ημερομηνία]
            Εσωτερικός κανονισμός της επιτροπής σταθεροποίησης και σύνδεσης
            Άρθρο 1
            Προεδρία
            Η προεδρία της επιτροπής σταθεροποίησης και σύνδεσης («η επιτροπή») ασκείται εκ περιτροπής από τα μέρη για περίοδο 12 μηνών. Η πρώτη περίοδος αρχίζει την ημερομηνία της πρώτης συνεδρίασης του συμβουλίου σταθεροποίησης και σύνδεσης και λήγει στις 31 Δεκεμβρίου του ιδίου έτους.
            Άρθρο 2
            Συνεδριάσεις
            Η επιτροπή συνέρχεται όποτε το απαιτούν οι περιστάσεις, με τη σύμφωνη γνώμη και των δύο μερών. Κάθε συνεδρίαση της επιτροπής πραγματοποιείται κατά τη χρονική στιγμή και στον τόπο που συμφωνείται από τα δύο μέρη. Οι συνεδριάσεις της επιτροπής συγκαλούνται από τον πρόεδρο.
            Άρθρο 3
            Αντιπροσωπείες
            Πριν από κάθε συνεδρίαση, ο πρόεδρος ενημερώνεται για την προβλεπόμενη σύνθεση της αντιπροσωπείας κάθε μέρους.
            Άρθρο 4
            Γραμματεία
            Ένας υπάλληλος της Ευρωπαϊκής Επιτροπής και ένας υπάλληλος του Κοσσυφοπεδίου ενεργούν από κοινού ως γραμματείς της επιτροπής. Όλες οι ανακοινώσεις προς και από τον πρόεδρο της επιτροπής που προβλέπονται στην παρούσα απόφαση διαβιβάζονται στους γραμματείς της επιτροπής και στους γραμματείς και τον πρόεδρο του συμβουλίου σταθεροποίησης και σύνδεσης.
            Άρθρο 5
            Δημοσιότητα
            Εκτός αν αποφασιστεί διαφορετικά, οι συνεδριάσεις της Επιτροπής δεν είναι δημόσιες.
            Άρθρο 6
            Ημερήσια διάταξη των συνεδριάσεων
            1.   Ο πρόεδρος καταρτίζει προσωρινή ημερήσια διάταξη για κάθε συνεδρίαση. Οι γραμματείς της επιτροπής τη διαβιβάζουν στους αποδέκτες που αναφέρονται στο άρθρο 4, το αργότερο 30 εργάσιμες ημέρες πριν από την έναρξη της συνεδρίασης. Η προσωρινή ημερήσια διάταξη περιλαμβάνει τα θέματα για τα οποία υποβλήθηκε στον πρόεδρο αίτηση εγγραφής τους στην ημερήσια διάταξη το αργότερο 35 εργάσιμες ημέρες πριν από την έναρξη της συνεδρίασης, αλλά τα θέματα εγγράφονται στην προσωρινή ημερήσια διάταξη μόνον εφόσον διαβιβασθούν στους γραμματείς τα σχετικά συνοδευτικά έγγραφα το αργότερο κατά την ημερομηνία αποστολής της ημερήσιας διάταξης. Η επιτροπή μπορεί να ζητήσει από εμπειρογνώμονες να παραστούν στις συνεδριάσεις της για να παράσχουν πληροφορίες σχετικά με ειδικά θέματα. Η ημερήσια διάταξη εγκρίνεται από την επιτροπή κατά την έναρξη κάθε συνεδρίασης. Μπορεί να εγγραφεί στην ημερήσια διάταξη θέμα εκτός από αυτά που περιλαμβάνονται στην προσωρινή διάταξη, εάν συμφωνήσουν αμφότερα τα μέρη.
            2.   Ο πρόεδρος δύναται, σε συμφωνία με αμφότερα τα μέρη, να επισπεύσει τις προθεσμίες που καθορίζονται στην παράγραφο 1 για να ληφθούν υπόψη οι απαιτήσεις τυχόν ειδικών περιπτώσεων.
            Άρθρο 7
            Πρακτικά
            Για κάθε συνεδρίαση τηρούνται πρακτικά τα οποία βασίζονται σε συντασσόμενη από τον πρόεδρο περίληψη των συμπερασμάτων στα οποία κατέληξε η επιτροπή. Μετά την έγκρισή τους από την επιτροπή, τα πρακτικά υπογράφονται από τον πρόεδρο και τους δύο γραμματείς και αρχειοθετούνται από τα δύο μέρη. Αντίγραφο των πρακτικών διαβιβάζεται σε καθέναν από τους αποδέκτες που αναφέρονται στο άρθρο 4.
            Άρθρο 8
            Αποφάσεις και συστάσεις
            Στις ειδικές περιπτώσεις που η επιτροπή εξουσιοδοτείται από το συμβούλιο σταθεροποίησης και σύνδεσης, δυνάμει του άρθρου 128 της συμφωνίας, να λάβει αποφάσεις ή να προβεί σε συστάσεις, οι εν λόγω πράξεις εκδίδονται σύμφωνα με το άρθρο 9 του εσωτερικού κανονισμού του συμβουλίου σταθεροποίησης και σύνδεσης.
            Άρθρο 9
            Έξοδα
            Η Ευρωπαϊκή Ένωση και το Κοσσυφοπέδιο καλύπτουν τις δαπάνες που πραγματοποιούν για τη συμμετοχή τους στις συνεδριάσεις της επιτροπής, τόσο όσον αφορά τα έξοδα προσωπικού, ταξιδιού και διαμονής όσο και τα έξοδα ταχυδρομείου και τηλεπικοινωνιών. Τις δαπάνες για τη διερμηνεία κατά τις συνεδριάσεις, τη μετάφραση και την αναπαραγωγή των εγγράφων, καθώς και κάθε άλλη δαπάνη που αφορά τη διοργάνωση των συνεδριάσεων, αναλαμβάνει το μέρος που φιλοξενεί τις συνεδριάσεις.
            Άρθρο 10
            Υποεπιτροπές και ειδικές ομάδες
            Η επιτροπή μπορεί να συστήσει υποεπιτροπές ή ειδικές ομάδες, οι οποίες εργάζονται υπό την εποπτεία της. Ενημερώνουν την επιτροπή έπειτα από κάθε συνεδρίασή τους. Η επιτροπή μπορεί να αποφασίσει να καταργήσει υπάρχουσες υποεπιτροπές ή ομάδες, να καθορίσει ή να τροποποιήσει τις αρμοδιότητές τους ή να συστήσει άλλες υποεπιτροπές ή ομάδες που θα την επικουρούν στην εκτέλεση των καθηκόντων της. Οι εν λόγω υποεπιτροπές και ομάδες δεν έχουν εξουσία λήψεως αποφάσεων.

               (*)  Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση του Συμβουλίου Ασφαλείας των Ηνωμένων Εθνών 1244/1999 και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.

         ΠΑΡΑΡΤΗΜΑ

            ΣΧΕΔΙΟ
            ΑΠΟΦΑΣΗ αριθ. 1/2016 ΤΗΣ ΕΠΙΤΡΟΠΗΣ ΣΤΑΘΕΡΟΠΟΙΗΣΗΣ ΚΑΙ ΣΥΝΔΕΣΗΣ ΕΕ — ΚΟΣΣΥΦΟΠΕΔΙΟΥ (*)

            της (ημέρα) (μήνας) 2016
            για τη σύσταση υποεπιτροπών και ειδικών ομάδων
            Η ΕΠΙΤΡΟΠΗ ΣΤΑΘΕΡΟΠΟΙΗΣΗΣ ΚΑΙ ΣΥΝΔΕΣΗΣ,
            Έχοντας υπόψη τη συμφωνία σταθεροποίησης και σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Κοσσυφοπεδίου (*), αφετέρου, και ιδίως το άρθρο 130,
            Έχοντας υπόψη τον εσωτερικό κανονισμό της, και ιδίως το άρθρο 10,
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            Άρθρο μόνο
            Συστήνονται οι υποεπιτροπές και οι ειδικές ομάδες που απαριθμούνται στο παράρτημα I. Οι αρμοδιότητές τους προσδιορίζονται στο παράρτημα II.

               Έγινε στ …., (τόπος), (ημερομηνία) 2016.

                     Για την Επιτροπή Σταθεροποίησης και Σύνδεσης

                     Ο Πρόεδρος

               (*)  Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση του Συμβουλίου Ασφαλείας των Ηνωμένων Εθνών 1244/1999 και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.

               ΠΑΡΑΡΤΗΜΑ I

                  Διάρθρωση υποεπιτροπών κατά τομέα

                           Τίτλος

                           Αντικείμενο

                           Άρθρο της συμφωνίας

                                       1.

                                       Εμπόριο, Βιομηχανία, Τελωνεία και Φορολογία

                           Ελεύθερη κυκλοφορία των εμπορευμάτων

                           Άρθρο 20

                           Βιομηχανικά προϊόντα

                           Άρθρα 21-25

                           Εμπορικά θέματα

                           Άρθρα 36-49

                           Τυποποίηση, μετρολογία, διαπίστευση, πιστοποίηση, αξιολόγηση της πιστότητας και εποπτεία της αγοράς

                           Άρθρο 80

                           Βιομηχανική συνεργασία

                           Άρθρο 99

                           Μικρομεσαίες επιχειρήσεις

                           Άρθρο 100

                           Τουρισμός

                           Άρθρο 101

                           Τελωνεία

                           Άρθρο 104

                           Φορολογία

                           Άρθρο 105

                           Κανόνες καταγωγής

                           Πρωτόκολλο III

                           Αμοιβαία διοικητική συνδρομή σε τελωνειακά ζητήματα

                           Πρωτόκολλο IV

                                       2.

                                       Γεωργία και αλιεία

                           Γεωργικά προϊόντα

                           Άρθρα 26, 28, 29, 33, 34 και 37

                           Προϊόντα αλιείας

                           Άρθρα 31 και 32, Παραρτήματα IV & V

                           Μεταποιημένα γεωργικά προϊόντα

                           Άρθρο 27 και Πρωτόκολλο I

                           Οίνος

                           Άρθρο 30 και Πρωτόκολλο 2

                           Προστασία των γεωγραφικών ενδείξεων των γεωργικών προϊόντων, των προϊόντων της αλιείας και τροφίμων άλλων εκτός των οίνων και των αλκοολούχων ποτών

                           Άρθρο 35

                           Γεωργία και βιομηχανία μεταποίησης γεωργικών προϊόντων, κτηνιατρικά και φυτοϋγειονομικά θέματα

                           Άρθρο 102

                           Συνεργασία στον τομέα της αλιείας

                           Άρθρο 103

                                       3.

                                       Εσωτερική αγορά και ανταγωνισμός

                           Δικαίωμα εγκατάστασης

                           Άρθρα 50-54

                           Παροχή υπηρεσιών

                           Άρθρα 55-60

                           Άλλα θέματα που σχετίζονται με τον τίτλο V της συμφωνίας

                           Άρθρα 61-73

                           Προσέγγιση των νομοθεσιών και εφαρμογή του νόμου

                           Άρθρο 74

                           Ανταγωνισμός

                           Άρθρα 75-76

                           Πνευματική, βιομηχανική και εμπορική ιδιοκτησία

                           Άρθρα 77-78

                           Δημόσιες συμβάσεις

                           Άρθρο 79

                           Τραπεζικές, ασφαλιστικές και άλλες χρηματοπιστωτικές υπηρεσίες

                           Άρθρο 96

                           Προστασία των καταναλωτών

                           Άρθρο 81

                                       4.

                                       Οικονομικές και χρηματοδοτικές υποθέσεις και στατιστικά στοιχεία

                           Τρέχουσες πληρωμές και κυκλοφορία κεφαλαίων

                           Άρθρα 64-66

                           Οικονομική πολιτική

                           Άρθρο 94

                           Στατιστική συνεργασία

                           Άρθρο 95

                           Προώθηση και προστασία των επενδύσεων

                           Άρθρο 98

                           Χρηματοδοτική συνεργασία

                           Άρθρα 121-125

                                       5.

                                       Δικαιοσύνη, ελευθερία και ασφάλεια

                           Ενίσχυση των θεσμών και του κράτους δικαίου

                           Άρθρο 83

                           Θεμελιώδη δικαιώματα, περιλαμβανομένης της καταπολέμησης των διακρίσεων και της προστασίας δεδομένων

                           Άρθρα 3, 4 και 84

                           Δικαστική συνεργασία σε αστικές και ποινικές υποθέσεις

                           Άρθρο 83

                           Θεωρήσεις, έλεγχος στα σύνορα/όρια, άσυλο και μετανάστευση

                           Άρθρα 85-86

                           Πρόληψη και έλεγχος της παράνομης μετανάστευσης, επανεισδοχή

                           Άρθρα 87-88

                           Ξέπλυμα χρήματος

                           Άρθρο 89

                           Ναρκωτικά

                           Άρθρο 90

                           Καταπολέμηση της τρομοκρατίας

                           Άρθρο 92

                           Πρόληψη του οργανωμένου εγκλήματος και άλλων παράνομων δραστηριοτήτων

                           Άρθρο 91

                                       6.

                                       Καινοτομία, κοινωνία της πληροφορίας και κοινωνική πολιτική

                           Συνθήκες εργασίας και ισότητα ευκαιριών

                           Άρθρο 82

                           Κοινωνική συνεργασία

                           Άρθρο 106

                           Εκπαίδευση και κατάρτιση

                           Άρθρο 107

                           Πολιτιστική συνεργασία

                           Άρθρο 108

                           Συνεργασία στον οπτικοακουστικό τομέα

                           Άρθρο 109

                           Κοινωνία της πληροφορίας

                           Άρθρο 110

                           Δίκτυα και υπηρεσίες ηλεκτρονικών επικοινωνιών

                           Άρθρο 111

                           Πληροφορίες και επικοινωνία

                           Άρθρο 112

                           Έρευνα και τεχνολογική ανάπτυξη

                           Άρθρο 118

                                       7.

                                       Μεταφορές, ενέργεια, περιβάλλον, και περιφερειακή ανάπτυξη

                           Μεταφορές

                           Άρθρο 113

                           Ενέργεια

                           Άρθρο 114

                           Περιβάλλον

                           Άρθρο 115

                           Κλιματική αλλαγή

                           Άρθρο 116

                           Πολιτική προστασία

                           Άρθρο 117

                           Περιφερειακή και τοπική ανάπτυξη

                           Άρθρο 119

                  Δομή των ειδικών ομάδων

                           Τίτλος

                           Αντικείμενο

                           Άρθρο της συμφωνίας

                           Ειδική ομάδα για τη μεταρρύθμιση της δημόσιας διοίκησης

                           Μεταρρύθμιση της δημόσιας διοίκησης

                           Άρθρο 120

                           Ειδική ομάδα για την εξομάλυνση (1)

                           Ορατή και βιώσιμη βελτίωση των σχέσεων του Κοσσυφοπεδίου με τη Σερβία και αποτελεσματική συνεργασία με την αποστολή της ΕΕ για την ΚΠΑΑ κατά τη διάρκεια της παραμονής της εκεί

                           Άρθρο 5

                  (1)  Η ειδική αυτή ομάδα δεν αντικαθιστά το διάλογο μεταξύ Βελιγραδίου και Πρίστινας, ο οποίος διεξάγεται υπό την αιγίδα της Ύπατης Εκπροσώπου.

               ΠΑΡΑΡΤΗΜΑ II

                  Αρμοδιότητες των υποεπιτροπών και ειδικών ομάδων ΕΕ — Κοσσυφοπεδίου
                   (*)

                  Σύνθεση και προεδρία

               Οι υποεπιτροπές και οι ειδικές ομάδες για τη μεταρρύθμιση της δημόσιας διοίκησης (ΜΔΔ) και για την εξομάλυνση των σχέσεων αποτελούνται από εκπροσώπους της Ευρωπαϊκής Επιτροπής, της Ευρωπαϊκής Υπηρεσίας Εξωτερικής Δράσης στην περίπτωση της ειδικής ομάδας για την εξομάλυνση των σχέσεων, καθώς και από εκπροσώπους του Κοσσυφοπεδίου. Την προεδρία ασκούν εκ περιτροπής αμφότερα τα μέρη. Τα κράτη μέλη ενημερώνονται και καλούνται στις συνεδριάσεις των υποεπιτροπών και των ειδικών ομάδων για τη μεταρρύθμιση της δημόσιας διοίκησης και για την εξομάλυνση των σχέσεων.

                  Γραμματεία

               Ένας υπάλληλος της Ευρωπαϊκής Επιτροπής ή της Ευρωπαϊκής Υπηρεσίας Εξωτερικής Δράσης στην περίπτωση της ειδικής ομάδας για την εξομάλυνση των σχέσεων, και ένας υπάλληλος του Κοσσυφοπεδίου ασκούν από κοινού καθήκοντα γραμματέα των υποεπιτροπών και των ειδικών ομάδων.
               Όλες οι ανακοινώσεις που αφορούν τις υποεπιτροπές και τις ειδικές ομάδες, διαβιβάζονται στους γραμματείς της σχετικής υποεπιτροπής και των ειδικών ομάδων.

                  Συνεδριάσεις

               Οι υποεπιτροπές και οι ειδικές ομάδες συνεδριάζουν κάθε φορά που το απαιτούν οι περιστάσεις, με τη σύμφωνη γνώμη και των δύο μερών. Κάθε συνεδρίαση των υποεπιτροπών ή των ειδικών ομάδων πραγματοποιείται σε ημερομηνία και τόπο που συμφωνούνται και από τα δύο μέρη.
               Εφόσον συμφωνούν και τα δύο μέρη, οι υποεπιτροπές και οι ειδικές ομάδες μπορούν να προσκαλούν στις συνεδριάσεις τους εμπειρογνώμονες για να παρέχουν τις ειδικές πληροφορίες που τους ζητούνται.

                  Ημερήσια διάταξη και δικαιολογητικά έγγραφα

               Ο πρόεδρος και οι γραμματείς καταρτίζουν προσωρινή ημερήσια διάταξη για κάθε συνεδρίαση το αργότερο 30 ημέρες πριν από την έναρξη της συνεδρίασης.
               Η προσωρινή ημερήσια διάταξη περιλαμβάνει τα σημεία των οποίων η εγγραφή ζητήθηκε από τους γραμματείς το αργότερο 35 εργάσιμες ημέρες πριν από την έναρξη της συνεδρίασης.
               Μετά τη συμφωνία για την προσωρινή ημερήσια διάταξη κάθε συνεδρίασης και το αργότερο 10 εργάσιμες ημέρες πριν από την έναρξη της συνεδρίασης, ο γραμματέας εξ ονόματος του Κοσσυφοπεδίου υποβάλλει στον γραμματέα εξ ονόματος της Ευρωπαϊκής Επιτροπής ή της Ευρωπαϊκής Υπηρεσίας Εξωτερικής Δράσης στην περίπτωση της ειδικής ομάδας για την εξομάλυνση των σχέσεων, την απαιτούμενη γραπτή τεκμηρίωση, σύμφωνα με τα στοιχεία που συμφωνήθηκαν στην προσωρινή ημερήσια διάταξη.
               Εάν δεν τηρηθεί η προθεσμία που αναφέρεται στην τρίτη παράγραφο, η συνεδρίαση ακυρώνεται αυτομάτως χωρίς περαιτέρω ειδοποίηση.

                  Αντικείμενο

               Οι υποεπιτροπές συζητούν θέματα που εμπίπτουν στους τομείς της συμφωνίας, όπως αναφέρονται στην πολυτομεακή δομή των υποεπιτροπών. Η πρόοδος που σημειώνεται όσον αφορά την προσέγγιση, την εφαρμογή και την επιβολή της νομοθεσίας αξιολογείται για κάθε επιμέρους τομέα. Οι υποεπιτροπές εξετάζουν όλα τα προβλήματα που ενδέχεται να ανακύψουν στους τομείς αρμοδιότητάς τους και προτείνουν πιθανά μέτρα για την αντιμετώπισή τους.
               Οι υποεπιτροπές χρησιμεύουν επίσης ως φόρουμ για την περαιτέρω αποσαφήνιση του κεκτημένου και εξετάζουν την πρόοδο που σημειώνει το Κοσσυφοπέδιο σε ό,τι αφορά την εναρμόνιση με το κεκτημένο, σύμφωνα με τις δεσμεύσεις που έχουν αναληφθεί στο πλαίσιο της συμφωνίας.
               Η ειδική ομάδα για τη ΜΔΔ συζητά θέματα που αφορούν τη μεταρρύθμιση της δημόσιας διοίκησης και προτείνει πιθανά μέτρα για την αντιμετώπισή τους. Η ειδική ομάδα για την εξομάλυνση των σχέσεων συζητά θέματα σχετικά με την ορατή και βιώσιμη βελτίωση των σχέσεων του Κοσσυφοπεδίου με τη Σερβία και την αποτελεσματική συνεργασία με την αποστολή για την Κοινή Πολιτική Ασφάλειας και Άμυνας κατά τη διάρκεια της παραμονής της εκεί, και προτείνει πιθανά μέτρα για την αντιμετώπισή τους.

                  Πρακτικά

               Για κάθε συνεδρίαση τηρούνται και εγκρίνονται πρακτικά. Αντίγραφο των πρακτικών διαβιβάζεται από τον γραμματέα της υποεπιτροπής ή της ειδικής ομάδας στον γραμματέα της επιτροπής σταθεροποίησης και σύνδεσης.

                  Δημοσιότητα

               Εκτός αν αποφασιστεί διαφορετικά, οι συνεδριάσεις των υποεπιτροπών και των ειδικών ομάδων δεν είναι δημόσιες.

                  (*)  Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση του Συμβουλίου Ασφαλείας των Ηνωμένων Εθνών 1244/1999 και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.


Avis juridique important

|

32003D0700

2003/700/ΕΚ: Απόφαση του Συμβουλίου, της 29ης Σεπτεμβρίου 2003, για το διορισμό ενός αναπληρωματικού μέλους της Επιτροπής των Περιφερειών

Επίσημη Εφημερίδα αριθ. L 254 της 08/10/2003 σ. 0020 - 0020

Απόφαση του Συμβουλίουτης 29ης Σεπτεμβρίου 2003για το διορισμό ενός αναπληρωματικού μέλους της Επιτροπής των Περιφερειών(2003/700/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την πρόταση της ισπανικής κυβέρνησης,Εκτιμώντας τα ακόλουθα:(1) Την απόφαση 2002/60/ΕΚ του Συμβουλίου(1) για το διορισμό των τακτικών και αναπληρωματικών μελών της Επιτροπής των Περιφερειών.(2) Μετά την παραίτηση του κ. José RIPOLL SERRANO, η οποία γνωστοποιήθηκε στο Συμβούλιο στις 23 Ιουλίου 2003, έμεινε κενή μια θέση αναπληρωματικού μέλους της Επιτροπής των Περιφερειών,ΑΠΟΦΑΣΙΖΕΙ:Άρθρο μόνοΟ κ. Alejandro FONT DE MORA TURÓN, Consejero de Presidencia de la Generalitat Valenciana, διορίζεται αναπληρωματικό μέλος της Επιτροπής των Περιφερειών σε αντικατάσταση του κ. José RIPOLL SERRANO για το υπόλοιπο της θητείας του, δηλαδή έως τις 25 Ιανουαρίου 2006.Βρυξέλλες, 29 Σεπτεμβρίου 2003.Για το ΣυμβούλιοΟ ΠρόεδροςF. Frattini(1) ΕΕ L 24 της 26.1.2002, σ. 38.


title: 2012/593/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με το κλείσιμο των λογαριασμών του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2010

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/266

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με το κλείσιμο των λογαριασμών του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2010
   (2012/593/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2010, συνοδευόμενη από τις απαντήσεις του Ιδρύματος (1),

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 – C7 0051/2012),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΟΚ) αριθ. 1365/75 του Συμβουλίου, της 26ης Μαΐου 1975, περί της δημιουργίας Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας (3), και ιδίως το άρθρο 16,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Απασχόλησης και Κοινωνικών Υποθέσεων (A7-0116/2012),

               1.

               εγκρίνει το κλείσιμο των λογαριασμών του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2010·

               2.

               αναθέτει στον πρόεδρό του να διαβιβάσει την παρούσα απόφαση στον διευθυντή του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας, το Συμβούλιο, την Επιτροπή και το Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 366 της 15.12.2011, σ. 150.

      (2)  EE L 248 της 16.9.2002, σ. 1.

      (3)  ΕΕ L 139 της 30.5.1975, σ. 1.

      (4)  ΕΕ L 357 της 31.12.2002, σ. 72.


title: Απόφαση 2008/814/ΚΕΠΠΑ του Συμβουλίου, της 13ης Οκτωβρίου 2008 , για τη σύναψη συμφωνίας μεταξύ της Ευρωπαϊκής Ένωσης και των Ηνωμένων Πολιτειών της Αμερικής σχετικά με τη συμμετοχή των Ηνωμένων Πολιτειών της Αμερικής στην αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULΕΧ ΚΟΣΣΦΟΠΕΔΙΟ

text:
               25.10.2008

               EL

               Επίσημη Εφημερίδα της Ευρωπαϊκής Ένωσης

               L 282/32

         ΑΠΌΦΑΣΗ 2008/814/ΚΕΠΠΑ ΤΟΥ ΣΥΜΒΟΥΛΊΟΥ
   της 13ης Οκτωβρίου 2008
   για τη σύναψη συμφωνίας μεταξύ της Ευρωπαϊκής Ένωσης και των Ηνωμένων Πολιτειών της Αμερικής σχετικά με τη συμμετοχή των Ηνωμένων Πολιτειών της Αμερικής στην αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULΕΧ ΚΟΣΣΥΦΟΠΕΔΙΟ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Ένωσης, και ιδίως το άρθρο 24,
   τη σύσταση της προεδρίας,
   Εκτιμώντας τα ακόλουθα:

               (1)

               Στις 4 Φεβρουαρίου 2008, το Συμβούλιο υιοθέτησε την κοινή δράση 2008/124/ΚΕΠΠΑ σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULΕΧ ΚΟΣΣΥΦΟΠΕΔΙΟ (1).

               (2)

               Η εν λόγω κοινή δράση προβλέπει ότι οι λεπτομέρειες των ρυθμίσεων σχετικά με τη συμμετοχή τρίτων κρατών καθορίζονται βάσει συμφωνίας, η οποία συνάπτεται σύμφωνα με το άρθρο 24 της συνθήκης.

               (3)

               Στις 13 Δεκεμβρίου 2004, το Συμβούλιο εξουσιοδότησε την προεδρία, επικουρούμενη, αν χρειάζεται, από τον Γενικό Γραμματέα/Ύπατο Εκπρόσωπο, σε περίπτωση μελλοντικών ενωσιακών επιχειρήσεων μη στρατιωτικής διαχείρισης κρίσεων, να αρχίζει διαπραγματεύσεις με τρίτα κράτη με σκοπό τη σύναψη συμφωνίας βάσει του υποδείγματος συμφωνίας μεταξύ της Ευρωπαϊκής Ένωσης και τρίτου κράτους για τη συμμετοχή τρίτου κράτους σε ενωσιακή επιχείρηση μη στρατιωτικής διαχείρισης κρίσεων. Στη βάση αυτή, η προεδρία διαπραγματεύθηκε συμφωνία με τις Ηνωμένες Πολιτείες της Αμερικής σχετικά με τη συμμετοχή των Ηνωμένων Πολιτειών της Αμερικής στην Αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULΕΧ ΚΟΣΣΥΦΟΠΕΔΙΟ.

               (4)

               Η συμφωνία θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία μεταξύ της Ευρωπαϊκής Ένωσης και των Ηνωμένων Πολιτειών της Αμερικής σχετικά με τη συμμετοχή των Ηνωμένων Πολιτειών της Αμερικής στην αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULΕΧ ΚΟΣΣΥΦΟΠΕΔΙΟ, εγκρίνεται εξ ονόματος της Ευρωπαϊκής Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Ευρωπαϊκή Ένωση.
   Άρθρο 3
   Η παρούσα απόφαση παράγει αποτελέσματα από την ημέρα της έκδοσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Λουξεμβούργο, 13 Οκτωβρίου 2008.

            Για το Συμβούλιο

            Ο Πρόεδρος

         B. KOUCHNER

      (1)  ΕΕ L 42 της 16.2.2008, σ. 92.
    ---documentbreak---

               25.10.2008

               EL

               Επίσημη Εφημερίδα της Ευρωπαϊκής Ένωσης

               L 282/33

         ΜΕΤΑΦΡΑΣΗ
   ΣΥΜΦΩΝΊΑ
   μεταξύ της Ευρωπαϊκής Ένωσης και των Ηνωμένων Πολιτειών της Αμερικής σχετικά με τη συμμετοχή των Ηνωμένων Πολιτειών της Αμερικής στην αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULEX ΚΟΣΣΥΦΟΠΕΔΙΟ
   Η ΕΥΡΩΠΑΪΚΗ ΕΝΩΣΗ (ΕΕ ή ΕΥΡΩΠΑΪΚΗ ΕΝΩΣΗ),
   αφενός, και
   ΟΙ ΗΝΩΜΕΝΕΣ ΠΟΛΙΤΕΙΕΣ ΤΗΣ ΑΜΕΡΙΚΗΣ (ΗΝΩΜΕΝΕΣ ΠΟΛΙΤΕΙΕΣ)
   αφετέρου,
   καλούμενα εφεξής τα «μέρη»,
   ΛΑΜΒΑΝΟΝΤΑΣ ΥΠΟΨΗ:
   την κοινή επιθυμία της Ευρωπαϊκής Ένωσης και των Ηνωμένων Πολιτειών να συνεργαστούν στενά για να στηρίξουν την ανάπτυξη των δημοκρατικών προτύπων του Κοσσυφοπεδίου, και κυρίως των προτύπων που αφορούν το κράτος δικαίου,
   τη θέσπιση από το Συμβούλιο της Ευρωπαϊκής Ένωσης της κοινής δράσης 2008/124/ΚΕΠΠΑ, της 4ης Φεβρουαρίου 2008, σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULEX ΚΟΣΣΥΦΟΠΕΔΙΟ (εφεξής «EULEX ΚΟΣΣΥΦΟΠΕΔΙΟ»),
   την πρόσκληση της 18ης Φεβρουαρίου 2008 προς τις Ηνωμένες Πολιτείες να συμμετάσχουν στην αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX ΚΟΣΣΥΦΟΠΕΔΙΟ),
   την επιτυχή ολοκλήρωση της διαδικασίας συγκρότησης δυνάμεων και τη σύσταση που απηύθυνε ο διοικητής μη στρατιωτικών επιχειρήσεων της ΕΕ και η επιτροπή πολιτικής διαχείρισης κρίσεων να εγκριθεί η συμμετοχή των Ηνωμένων Πολιτειών στην επιχείρηση υπό την ηγεσία της ΕΕ,
   την απόφαση της Επιτροπής Πολιτικής και Ασφάλειας EULEX/2/2008, της 22ας Απριλίου 2008, να γίνει δεκτή η συνεισφορά των Ηνωμένων Πολιτειών στην EULEX ΚΟΣΣΥΦΟΠΕΔΙΟ,
   ΣΥΜΦΩΝΗΣΑΝ ΤΑ ΕΞΗΣ:
   Άρθρο 1
   Συμμετοχή στην επιχείρηση
   1.   Οι Ηνωμένες Πολιτείες συμμετέχουν στην κοινή δράση 2008/124/ΚΕΠΠΑ σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULEX ΚΟΣΣΥΦΟΠΕΔΙΟ, καθώς και σε οποιαδήποτε κοινή δράση ή απόφαση με την οποία το Συμβούλιο της Ευρωπαϊκής Ένωσης αποφασίζει την παράταση της EULEX ΚΟΣΣΥΦΟΠΕΔΙΟ, σύμφωνα με τις διατάξεις της παρούσας συμφωνίας και τυχόν εκτελεστικές ρυθμίσεις.
   2.   Η συνεισφορά των Ηνωμένων Πολιτειών στην EULEX ΚΟΣΣΥΦΟΠΕΔΙΟ δεν θίγει την αυτονομία λήψης αποφάσεων της Ευρωπαϊκής Ένωσης. Η επιτροπή συνεισφερόντων, αποτελούμενη από κράτη μέλη της ΕΕ, τις Ηνωμένες Πολιτείες και άλλα κράτη μη μέλη της ΕΕ που συμμετέχουν στην EULEX ΚΟΣΣΥΦΟΠΕΔΙΟ, θα διαδραματίσει σημαντικό ρόλο στην καθημερινή διαχείριση της αποστολής· οι απόψεις της Επιτροπής θα λαμβάνονται υπόψη από την Επιτροπή Πολιτικής και Ασφάλειας η οποία ασκεί πολιτικό έλεγχο και δίνει στρατηγικές κατευθύνσεις στην EULEX ΚΟΣΣΥΦΟΠΕΔΙΟ.
   3.   Οι Ηνωμένες Πολιτείες εξασφαλίζουν ότι το προσωπικό που καθίσταται διαθέσιμο ως μέρος της συμμετοχής τους στην EULEX ΚΟΣΣΥΦΟΠΕΔΙΟ (εφεξής καλούμενο «αποσπασμένο προσωπικό») εκτελεί την αποστολή του σύμφωνα με:

               —

               την κοινή δράση 2008/124/ΚΕΠΠΑ και τις πιθανές μεταγενέστερες τροποποιήσεις της,

               —

               το σχέδιο επιχειρήσεων EULEX ΚΟΣΣΥΦΟΠΕΔΙΟ,

               —

               ενδεχόμενες εκτελεστικές ρυθμίσεις και

               —

               την παρούσα συμφωνία.

         4.   Οι Ηνωμένες Πολιτείες εξασφαλίζουν ότι το αποσπασμένο προσωπικό εκτελεί τα καθήκοντά του και συμπεριφέρεται με τρόπο που στηρίζει πλήρως τους στόχους και τα συμφέροντα της EULEX ΚΟΣΣΥΦΟΠΕΔΙΟ.
   5.   Οι Ηνωμένες Πολιτείες ενημερώνουν εν ευθέτω χρόνω τον διοικητή μη στρατιωτικών επιχειρήσεων και τον αρχηγό αποστολής της EULEX ΚΟΣΣΥΦΟΠΕΔΙΟ (εφεξής καλούμενο «αρχηγό αποστολής») για κάθε αλλαγή που επέρχεται στη συνεισφορά τους στην EULEX ΚΟΣΣΥΦΟΠΕΔΙΟ. Η συμμετοχή των Ηνωμένων Πολιτειών δυνάμει της παρούσας συμφωνίας στην EULEX ΚΟΣΣΥΦΟΠΕΔΙΟ εξαρτάται από την ύπαρξη διαθέσιμων σχετικών πιστώσεων.
   6.   Αρμόδια ιατρική αρχή των Ηνωμένων Πολιτειών πιστοποιεί ότι το αποσπασμένο προσωπικό είναι ικανό για την εκτέλεση των καθηκόντων του από ιατρικής πλευράς, έπειτα από ιατρική εξέταση και από κάθε απαραίτητο εμβολιασμό. Το αποσπασμένο προσωπικό στην EULEX ΚΟΣΣΥΦΟΠΕΔΙΟ προσκομίζει αντίγραφο της βεβαίωσης αυτής.
   Άρθρο 2
   Καθεστώς του προσωπικού
   1.   Το καθεστώς του αποσπασμένου προσωπικού που υπηρετεί στο Κοσσυφοπέδιο διέπεται από το άρθρο 10 παράγραφος 1 της κοινής δράσης 2008/124/ΚΕΠΠΑ· το προσωπικό αυτό απολαύει των προνομίων και ασυλιών που παρέχονται βάσει των σχετικών εγγράφων των ΗΕ μεταξύ των οποίων το UNSCR 1244 και των συναφών διατάξεων του δικαίου που εφαρμόζεται στο Κοσσυφοπέδιο, καθώς και άλλων συναφών εγγράφων και αλληλογραφίας.
   2.   Το καθεστώς του αποσπασμένου προσωπικού που υπηρετεί σε αρχηγεία ή μονάδες διοικήσεως που ευρίσκονται εκτός του Κοσσυφοπεδίου διέπεται από ρυθμίσεις μεταξύ των σχετικών αρχηγείων και μονάδων διοικήσεως και των Ηνωμένων Πολιτειών.
   3.   Οι Ηνωμένες Πολιτείες έχουν αποκλειστική νομική δικαιοδοσία επί του αποσπασμένου προσωπικού, στο βαθμό που επιτρέπεται από την οικεία νομοθεσία και τους οικείους κανονισμούς και με την επιφύλαξη των διατάξεων για το καθεστώς του προσωπικού που αναφέρεται στην παράγραφο 1.
   4.   Οι Ηνωμένες Πολιτείες είναι υπεύθυνες να αντικρούουν τυχόν αξιώσεις οι οποίες εγείρονται από το αποσπασμένο προσωπικό της ή το αφορούν και προκύπτουν από τη συμμετοχή τους στην EULEX ΚΟΣΣΥΦΟΠΕΔΙΟ. Οι Ηνωμένες Πολιτείες είναι υπεύθυνες να κινούν κατά την κρίση τους οιαδήποτε διαδικασία, ιδίως νομική ή πειθαρχική, κατά μέλους του αποσπασμένου προσωπικού της, σύμφωνα με τις νομοθετικές και κανονιστικές διατάξεις της.
   5.   Οι Ηνωμένες Πολιτείες αναλαμβάνουν να υποβάλουν δήλωση όσον αφορά την παραίτηση από αξιώσεις έναντι οιουδήποτε κράτους που συμμετέχει στην EULEX ΚΟΣΣΥΦΟΠΕΔΙΟ, και προβαίνει στην ενέργεια αυτή κατά την υπογραφή της παρούσας συμφωνίας.
   6.   Τα κράτη μέλη της Ευρωπαϊκής Ένωσης αναλαμβάνουν να υποβάλουν δήλωση όσον αφορά την παραίτηση από αξιώσεις για τη συμμετοχή των Ηνωμένων Πολιτειών στην EULEX ΚΟΣΣΥΦΟΠΕΔΙΟ και προβαίνουν στην ενέργεια αυτή κατά την υπογραφή της παρούσας συμφωνίας.
   Άρθρο 3
   Διαβαθμισμένες πληροφορίες
   Η συμφωνία μεταξύ της Ευρωπαϊκής Ένωσης και της κυβέρνησης των Ηνωμένων Πολιτειών της Αμερικής σχετικά με την ασφάλεια των διαβαθμισμένων πληροφοριών, που υπογράφηκε στην Ουάσιγκτον στις 30 Απριλίου 2007, εφαρμόζεται στο πλαίσιο της EULEX ΚΟΣΣΥΦΟΠΕΔΙΟ.
   Άρθρο 4
   Δομή διοίκησης
   1.   Ο διοικητής μη στρατιωτικών επιχειρήσεων ασκεί τη διοίκηση και τον έλεγχο της EULEX ΚΟΣΣΥΦΟΠΕΔΙΟ σε στρατηγικό επίπεδο. Ο αρχηγός αποστολής αναλαμβάνει την ευθύνη και ασκεί τη διοίκηση και τον έλεγχο της EULEX ΚΟΣΣΥΦΟΠΕΔΙΟ σε επίπεδο θεάτρου επιχειρήσεων.
   2.   Ο αρχηγός αποστολής διοικεί και ελέγχει το αποσπασμένο προσωπικό, τις ομάδες και τις μονάδες των συμμετεχόντων κρατών βάσει των διαταγών του αρχηγού μη στρατιωτικών επιχειρήσεων. Επίσης είναι υπεύθυνος για τη διοίκηση και τη διοικητική μέριμνα επί των περιουσιακών στοιχείων, των πόρων και των πληροφοριών που τίθενται στη διάθεση της EULEX ΚΟΣΣΥΦΟΠΕΔΙΟ.
   3.   Οι Ηνωμένες Πολιτείες έχουν τα ίδια δικαιώματα και υποχρεώσεις, όσον αφορά την καθημερινή διαχείριση της επιχείρησης, με τα κράτη μέλη της Ευρωπαϊκής Ένωσης που συμμετέχουν στην επιχείρηση, σύμφωνα με τις νομικές πράξεις που αναφέρονται στο άρθρο 1 παράγραφος 1.
   4.   Ο αρχηγός αποστολής είναι υπεύθυνος για τον έλεγχο της πειθαρχίας του προσωπικού της EULEX ΚΟΣΣΥΦΟΠΕΔΙΟ. Η λήψη οποιουδήποτε πειθαρχικού μέτρου αποτελεί ευθύνη των Ηνωμένων Πολιτειών.
   5.   Οι Ηνωμένες Πολιτείες ορίζουν αρχηγό του εθνικού σώματος (NCL) προκειμένου να εκπροσωπεί το εθνικό της σώμα στην EULEX ΚΟΣΣΥΦΟΠΕΔΙΟ. Ο NCL αναφέρει στον αρχηγό αποστολής της EULEX ΚΟΣΣΥΦΟΠΕΔΙΟ για εθνικά θέματα και είναι υπεύθυνος για την καθημερινή πειθαρχία του σώματος.
   6.   Η απόφαση για τον τερματισμό της επιχείρησης λαμβάνεται από την Ευρωπαϊκή Ένωση κατόπιν διαβουλεύσεων με τις Ηνωμένες Πολιτείες, εφόσον οι Ηνωμένες Πολιτείες εξακολουθούν να συνεισφέρουν στην EULEX ΚΟΣΣΥΦΟΠΕΔΙΟ κατά την ημερομηνία λήψης της εν λόγω απόφασης.
   Άρθρο 5
   Χρηματοδοτικές πτυχές
   Οι Ηνωμένες Πολιτείες αναλαμβάνουν τα έξοδα που συνδέονται με τη συμμετοχή τους στην επιχείρηση, όπως προβλέπεται στο άρθρο 9 παράγραφος 4 της κοινής δράσης 2008/124/ΚΕΠΠΑ, εκτός εάν αυτά καλύπτονται από κοινή χρηματοδότηση σύμφωνα με τα οριζόμενα στον προϋπολογισμό λειτουργίας της αποστολής.
   Άρθρο 6
   Ρυθμίσεις για την εφαρμογή της συμφωνίας
   Ο Γενικός Γραμματέας του Συμβουλίου της Ευρωπαϊκής Ένωσης/Ύπατος Εκπρόσωπος για την κοινή εξωτερική πολιτική και πολιτική ασφάλειας και οι αρμόδιες αρχές των Ηνωμένων Πολιτειών προβαίνουν σε κάθε αναγκαία τεχνική ή διοικητική ρύθμιση στο πλαίσιο της εφαρμογής της παρούσας συμφωνίας.
   Άρθρο 7
   Ρύθμιση διαφορών
   Διαφορές που αφορούν την ερμηνεία ή την εφαρμογή της παρούσας συμφωνίας ρυθμίζονται διά της διπλωματικής οδού μεταξύ των μερών.
   Άρθρο 8
   Έναρξη ισχύος και λήξη
   1.   Η παρούσα συμφωνία αρχίζει να ισχύει από την ημερομηνία υπογραφής και παραμένει σε ισχύ έως τη λήξη της.
   2.   Κάθε μέρος μπορεί να τερματίσει την παρούσα συμφωνία κατόπιν γραπτής προειδοποίησης δύο μηνών προς το άλλο μέρος.

      Έγινε στις Βρυξέλλες, σε δύο αντίτυπα, στην αγγλική, στις 22 Οκτωβρίου 2008.

            Για την Ευρωπαϊκή Ένωση

            Για τις Ηνωμένες πολιτείες της αμερικής

   ΠΑΡΑΡΤΗΜΑ
   ΔΗΛΩΣΕΙΣ
   Προβλεπόμενες στο άρθρο 2 παράγραφοι 5 και 6
   Δήλωση των κρατών μελών της ΕΕ
   «Τα κράτη μέλη της ΕΕ τα οποία εφαρμόζουν την κοινή δράση 2008/124/ΚΕΠΠΑ της ΕΕ, της 4ης Φεβρουαρίου 2008, σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULEX ΚΟΣΣΥΦΟΠΕΔΙΟ, θα προσπαθήσουν, στο βαθμό που τους το επιτρέπει η εσωτερική έννομη τάξη τους, να παραιτηθούν, κατά το δυνατόν, από τυχόν αξιώσεις τους κατά των Ηνωμένων Πολιτειών για τον τραυματισμό ή θάνατο μελών του προσωπικού τους ή για τη ζημία ή απώλεια περιουσιακών στοιχείων τους που χρησιμοποιούνται από την EULEX ΚΟΣΣΥΦΟΠΕΔΙΟ, εάν ο τραυματισμός, ο θάνατος, η ζημία ή η απώλεια:

               —

               προκλήθηκε από το προσωπικό των Ηνωμένων Πολιτειών κατά την εκτέλεση των καθηκόντων του σε σχέση με την EULEX ΚΟΣΣΥΦΟΠΕΔΙΟ, εκτός από περίπτωση βαρείας αμέλειας ή δόλου, ή

               —

               ήταν αποτέλεσμα της χρήσης περιουσιακών στοιχείων των Ηνωμένων Πολιτειών, υπό τον όρο ότι τα περιουσιακά στοιχεία χρησιμοποιήθηκαν σε σχέση με την επιχείρηση και εκτός από περίπτωση βαρείας αμέλειας ή δόλου του εκ των Ηνωμένων Πολιτειών προσωπικού της EULEX ΚΟΣΣΥΦΟΠΕΔΙΟ, το οποίο χρησιμοποιούσε τα συγκεκριμένα περιουσιακά στοιχεία.»

         Δήλωση των Ηνωμένων Πολιτειών
   «Οι Ηνωμένες Πολιτείες, οι οποίες συμμετέχουν στην αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, ΕULEX ΚΟΣΣΥΦΟΠΕΔΙΟ, που θεσπίστηκε με την κοινή δράση 2008/124/ΚΕΠΠΑ της ΕΕ, της 4ης Φεβρουαρίου 2008, θα προσπαθήσουν, στο βαθμό που τους το επιτρέπει η εσωτερική έννομη τάξη τους, να παραιτηθούν κατά το δυνατόν από τυχόν αξιώσεις τους κατά οποιουδήποτε άλλου κράτους συμμετέχει στην EULEX ΚΟΣΣΥΦΟΠΕΔΙΟ για τον τραυματισμό ή θάνατο μελών του προσωπικού τους ή για τη ζημία ή απώλεια περιουσιακών στοιχείων τους που χρησιμοποιούνται από την EULEX ΚΟΣΣΥΦΟΠΕΔΙΟ, εάν ο τραυματισμός, ο θάνατος, η ζημία ή η απώλεια:

               —

               προκλήθηκε από το προσωπικό κατά την εκτέλεση των καθηκόντων του σε σχέση με την EULEX ΚΟΣΣΥΦΟΠΕΔΙΟ εκτός από περίπτωση βαρείας αμέλειας ή δόλου, ή

               —

               ήταν αποτέλεσμα της χρήσης περιουσιακών στοιχείων των κρατών που συμμετέχουν στην EULEX ΚΟΣΣΥΦΟΠΕΔΙΟ, υπό τον όρο ότι τα περιουσιακά στοιχεία χρησιμοποιήθηκαν σε σχέση με την επιχείρηση και εκτός από περίπτωση βαρείας αμέλειας ή δόλου του προσωπικού της EULEX ΚΟΣΣΥΦΟΠΕΔΙΟ που χρησιμοποιεί τα συγκεκριμένα περιουσιακά στοιχεία.».


Avis juridique important

|

31994D0444

94/444/ΕΚΑΧ, ΕΚ, Ευρατόμ: Απόφαση του Συμβουλίου της 29ης Ιουνίου 1994 για την παράταση της θητείας του Γενικού Γραμματέα του Συμβουλίου της Ευρωπαϊκής Ένωσης

Επίσημη Εφημερίδα αριθ. L 183 της 19/07/1994 σ. 0041 - 0041 Φινλανδική ειδική έκδοση: Κεφάλαιο 1 τόμος 3 σ. 0156  Σουηδική ειδική έκδοση: Κεφάλαιο 1 τόμος 3 σ. 0156

ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Ιουνίου 1994 για την παράταση της θητείας του Γενικού Γραμματέα του Συμβουλίου της Ευρωπαϊκής Ένωσης (94/444/ΕΚΑΧ, ΕΚ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 151 παράγραφος 2,  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα και ιδίως το άρθρο 30 παράργαφος 2,  τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 121 παράγραφος 2,  την απόφαση του Συμβουλίου της 26ης Σεπτεμβρίου 1980 για το διορισμό του Γενικού Γραμματέα του Συμβουλίου των Ευρωπαϊκών Κοινοτήτων,  τις αποφάσεις του Συμβουλίου της 10ης Ιουνίου 1985 και 12ης Μαρτίου 1990 για την ανανέωση της θητείας του Γενικού Γραμματέα του Συμβουλίου των Ευρωπαϊκών Κοινοτήτων,  Εκτιμώντας ότι η θητεία του Γενικού Γραμματέα του Συμβουλίου της Ευρωπαϊκής Ένωσης λήγει στις 30 Ιουνίου 1994- ότι αυτή η θητεία θα πρέπει να παραταθεί,  ΑΠΟΦΑΣΙΖΕΙ:   Άρθρο 1  Η θητεία του κ. Niels Ersboll ως Γενικού Γραμματέα του Συμβουλίου της Ευρωπαϊκής Ένωσης παρατείνεται για το διάστημα από 1ης Ιουλίου 1994 μέχρι την τελευταία ημέρα του μηνός ο οποίος ακολουθεί το μήνα κατά τον οποίο το Συμβούλιο θα διορίσει το  διάδοχό του.   Άρθρο 2  Η προαναφερόμενη απόφαση της 26ης Σεπτεμβρίου 1980 τροποποιείται στο μέτρο που αντίκειται στην παρούσα απόφαση .   Άρθρο 3  Η παρούσα απόφαση θα κοινοποιηθεί στον κ. Niels Ersboll με τη φροντίδα του Προέδρου του Συμβουλίου.  Θα δημοσιευθεί στην Επίσημη Εφημερίδα των Ευρωπαϊκών Κοινοτήτων.  Βρυξέλλες, 29 Ιουνίου 1994.  Για το Συμβούλιο Ο Πρόεδρος Γ. ΠΑΠΑΝΤΩΝΙΟΥ


Avis juridique important

|

41995D0004

95/4/ΕΚ, Ευρατόμ, ΕΚΑΧ: Απόφαση των αντιπροσώπων των κυβερνήσεων των κρατών μελών των Ευρωπαϊκών Κοινοτήτων της 1ης Ιανουαρίου 1995 για τον διορισμό Δικαστών και Γενικών Εισαγγελέων στο Δικαστήριο των Ευρωπαϊκών Κοινοτήτων

Επίσημη Εφημερίδα αριθ. L 001 της 01/01/1995 σ. 0223 - 0223

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ  ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝτης 1ης Ιανουαρίου 1995για τον διορισμό δικαστών και  γενικών εισαγγελέων στο Δικαστήριο των Ευρωπαϊκών Κοινοτήτων(95/4/ΕΚ, Ευρατόμ, ΕΚΑΧ) ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 32β, τη συνθήκη για την ίδρυση της Ευρωπαϊκής Κοινότητας, και ιδίως το άρθρο 167, τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 139, την πράξη περί των όρων προσχώρησης της Δημοκρατίας της Αυστρίας, της Δημοκρατίας της Φινλανδίας  και του Βασιλείου της Σουηδίας και των προσαρμογών των ιδρυτικών συνθηκών της Ένωσης, και ιδίως τα  άρθρα 17, 20, 21 και 157, όπως προκύπτουν από την απόφαση του Συμβουλίου της Ευρωπαϊκής Ένωσης της  1ης Ιανουαρίου 1995 για την προσαρμογή των πράξεων προσχώρησης των νέων κρατών μελών στην Ευρωπαϊκή  Ένωση, και ιδίως τα άρθρα 10, 11, 12 και 31, το αίτημα του Δικαστηρίου, το άρθρο 20 της πράξης περί των όρων προσχώρησης της Δημοκρατίας της Αυστρίας, της Δημοκρατίας της  Φινλανδίας και του Βασιλείου της Σουηδίας και των προσαρμογών των ιδρυτικών συνθηκών της Ένωσης,  δυνάμει των οποίων το Δικαστήριο επικουρείται από οκτώ γενικούς εισαγγελείς και ότι, εν πάση  περιπτώσει, θα διοριστεί ένατος γενικός εισαγγελέας από την ημερομηνία προσχώρησης έως τις 6  Οκτωβρίου 2000 7 ότι ο κ. Antonio Mario LA PERGOLA, δικαστής εν ενεργεία, συμφώνησε για τον  διορισμό του στα καθήκοντα αυτά, ΕΚΤΙΜΩΝΤΑΣ: ότι θα πρέπει, ως εκ τούτου, να διορισθούν τρεις δικαστές και δύο γενικοί εισαγγελείς 7ότι  ενδείκνυται να διορισθεί ένας τρίτος γενικός εισαγγελέας αργότερα, ΑΠΟΦΑΣΙΖΟΥΝ:Άρθρο 1 Διορίζεται δικαστής στο Δικαστήριο, για την περίοδο από  1ης Ιανουαρίου 1995 έως και τις 6 Οκτωβρίου 1997: Ο κύριος Leif SEVΣN. Άρθρο 2 Διορίζονται δικαστές στο Δικαστήριο, για την περίοδο από 1ης Ιανουαρίου 1995 έως και τις  6 Οκτωβρίου 2000: Ο κύριος Peter JANNΟ κύριος Hans RAGNEMALM. Άρθρο 3 Διορίζεται γενικός εισαγγελέας στο Δικαστήριο, για την περίοδο από 1ης Ιανουαρίου 1995  έως και τις 6 Οκτωβρίου 1997: Ο κύριος Dΰmaso RUIZ-JARABO COLOMER. Άρθρο 4 Διορίζεται γενικός εισαγγελέας στο Δικαστήριο, για την περίοδο από 1ης Ιανουαρίου 1995  έως και τις 6 Οκτωβρίου 2000: Ο κύριος Antonio Mario LA PERGOLA. Βρυξέλλες, 1 Ιανουαρίου 1995. Ο ΠρόεδροςP. DE BOISSIEU


Avis juridique important

|

32001D0395

2001/395/ΕΚ: Απόφαση του Συμβουλίου, της 14ης Μαΐου 2001, σχετικά με την προσχώρηση της Ευρωπαϊκής Κοινότητας στον κανονισμό αριθ. 13-Η της Οικονομικής Επιτροπής των Ηνωμένων Εθνών για την Ευρώπη για την έγκριση κατασκευαστικών στοιχείων επιβατικών αυτοκινήτων όσον αφορά την πέδηση

Επίσημη Εφημερίδα αριθ. L 139 της 23/05/2001 σ. 0014 - 0015

Απόφαση του Συμβουλίουτης 14ης Μαΐου 2001σχετικά με την προσχώρηση της Ευρωπαϊκής Κοινότητας στον κανονισμό αριθ. 13-Η της Οικονομικής Επιτροπής των Ηνωμένων Εθνών για την Ευρώπη για την έγκριση κατασκευαστικών στοιχείων επιβατικών αυτοκινήτων όσον αφορά την πέδηση(2001/395/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 97/836/ΕΚ του Συμβουλίου, της 27ης Νοεμβρίου 1997, ενόψει της προσχωρήσεως της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές ("αναθεωρημένη συμφωνία του 1958")(1), και ιδίως το άρθρο 3 παράγραφος 3 και το άρθρο 4 παράγραφος 2 δεύτερη περίπτωση,την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν στην έγκριση τύπου οχημάτων με κινητήρα και των ρυμουλκουμένων τους(2),την πρόταση της Επιτροπής(3),τη σύμφωνη γνώμη του Ευρωπαϊκού Κοινοβουλίου(4),Εκτιμώντας τα ακόλουθα:(1) Σκοπός των ενιαίων διατάξεων του κανονισμού αριθ. 13-Η της Οικονομικής Επιτροπής των Ηνωμένων Εθνών για την Ευρώπη σχετικά με την έγκριση κατασκευαστικών στοιχείων επιβατικών αυτοκινήτων όσον αφορά την πέδηση, είναι να αρθούν τα τεχνικά εμπόδια στην εμπορία των μηχανοκίνητων οχημάτων μεταξύ των συμβαλλομένων μερών, όσον αφορά την πέδηση και να παρέχεται υψηλός βαθμός ασφαλείας και προστασίας του περιβάλλοντος.(2) Ο κανονισμός αριθ. 13-Η κοινοποιήθηκε στα σμβαλλόμενα μέρη και τέθηκε σε ισχύ ως κανονισμός που προσαρτάται στην αναθεωρημένη συμφωνία του 1958 σε όλα τα συμβαλλόμενα μέρη που δεν κοινοποίησαν τη διαφορά τους μέχρι την ημερομηνία ή τις ημερομηνίες που καθορίζονται στον κανονισμό.(3) Προκειμένου να διευκολυνθεί η πρόσβαση στις αγορές των εκτός Κοινότητας χωρών, ενδείκνυται να θεσπιστεί η ισοδυναμία των απαιτήσεων του κανονισμού αριθ. 13-Η με εκείνες της οδηγίας 71/320/ΕΟΚ του Συμβουλίου, της 26ης Ιουλίου 1971, περί προσεγγίσεως των νομοθεσιών των κρατών μελών που αφορούν την πέδηση ορισμένων κατηγοριών οχημάτων με κινητήρα και των ρυμουλκουμένων τους(5).(4) Ο εν λόγω κανονισμός θα πρέπει να ενταχθεί στο σύστημα έγκρισης μηχανοκίνητων οχημάτων και, κατ' αυτόν τον τρόπο, να προστεθεί στην ισχύουσα στην Κοινότητα νομοθεσία,ΑΠΟΦΑΣΙΖΕΙ:Άρθρο 1Η Ευρωπαϊκή Κοινότητα προσχωρεί στον κανονισμό αριθ. 13-Η της Οικονομικής Επιτροπής των Ηνωμένων Εθνών για την Ευρώπη σχετικά με την έγριση κατασκευαστικών στοιχείων επιβατικών αυτοκινήτων όσον αφορά την πέδιση.Το κείμενο του κανονισμού επισυνάπτεται στην παρούσα απόφαση(6).Άρθρο 2Σύμφωνα με τις διατάξεις του άρθρου 9 παράγραφος 1 της οδηγίας 70/156/ΕΟΚ, αναγνωρίζεται η ισοδυναμία των απαιτήσεων του κανονισμού αριθ. 13-Η της Οικονομικής Επιτροπής των Ηνωμένων Εθνών για την Ευρώπη με εκείνες της οδηγίας 71/320/ΕΟΚ του Συμβουλίου.Βρυξέλλες, 14 Μαΐου 2001.Για το ΣυμβούλιοΟ ΠρόεδροςL. Rekke(1) ΕΕ L 346 της 17.12.1997, σ. 78.(2) ΕΕ L 42 της 23.2.1970, σ. 1· οδηγία όπως τροποποιήθηκε τελευταία από την οδηγία 98/91/ΕΚ του Ευρωπαϊκού Κοινοβουλίου και του Συμβουλίου (ΕΕ L 11 της 16.1.1999, σ. 25).(3) ΕΕ C 215Ε της 25.7.2000, σ. 46.(4) Γνώμη που διατυπώθηκε στις 3 Απριλίου 2001 (δεν έχει ακόμα δημοσιευθεί στην Επίσημη Εφημερίδα).(5) ΕΕ L 202 της 6.9.1971, σ. 37· οδηγία όπως τροποποιήθηκε τελευταία από την οδηγία 98/12/ΕΚ της Επιτροπής (ΕΕ L 81 της 18.3.1998, σ. 1).(6) Ο κανονισμός θα δημοσιευθεί προσεχώς στην Επίσημη Εφημερίδα.


               15.12.2016

               EL

               Επίσημη Εφημερίδα της Ευρωπαϊκής Ένωσης

               C 468/280

         P7_TA(2013)0559
   Oρισμός μέλους του Ελεγκτικού Συνεδρίου (Phil Wynn Owen — Ηνωμένο Βασίλειο)
   Απόφαση του Ευρωπαϊκού Κοινοβουλίου της 11ης Δεκεμβρίου 2013 σχετικά με τον διορισμό του Phil Wynn Owen ως μέλους του Ελεγκτικού Συνεδρίου (C7-0313/2013 — 2013/0811(NLE))
   (Διαβούλευση)
   (2016/C 468/60)

      Το Ευρωπαϊκό Κοινοβούλιο,

               —

               έχοντας υπόψη το άρθρο 286 παράγραφος 2 της Συνθήκης για τη λειτουργία της Ευρωπαϊκής Ένωσης, σύμφωνα με το οποίο κλήθηκε από το Συμβούλιο να γνωμοδοτήσει (C7-0313/2013),

               —

               έχοντας υπόψη το άρθρο 108 του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0438/2013),

               Α.

               λαμβάνοντας υπόψη ότι η Επιτροπή Ελέγχου του Προϋπολογισμού προέβη σε αξιολόγηση των προσόντων του υποψήφιου μέλους του Ελεγκτικού Συνεδρίου, και ειδικότερα με βάση τις απαιτήσεις που ορίζονται στο άρθρο 286 παράγραφος 1 της Συνθήκης για τη λειτουργία της Ευρωπαϊκής Ένωσης,

               Β.

               λαμβάνοντας υπόψη ότι, κατά τη συνεδρίασή της στις 7 Νοεμβρίου 2013, η Επιτροπή Ελέγχου του Προϋπολογισμού άκουσε το προτεινόμενο από το Συμβούλιο υποψήφιο μέλος του Ελεγκτικού Συνεδρίου,

               1.

               εκδίδει θετική γνώμη σχετικά με τον διορισμό του Phil Wynn Owen ως μέλους του Ελεγκτικού Συνεδρίου·

               2.

               αναθέτει στον Πρόεδρό του να διαβιβάσει την παρούσα απόφαση στο Συμβούλιο και, προς ενημέρωση, στο Ελεγκτικό Συνέδριο, στα λοιπά θεσμικά όργανα της Ευρωπαϊκής Ένωσης και στα ελεγκτικά όργανα των κρατών μελών.


title: 81/964/EOK: Απόφαση τού Συμβουλίου τής 24ης Νοεμβρίου 1981 γιά τήν αντικατάσταση τακτικού μέλους τής Επιτροπής τού Ευρωπαϊκού Κοινωνικού Ταμείου

text:
'Αριθ . L 354 / 24                    Επίσημη Εφημερίδα των Ευρωπαϊκών Κοινοτήτων                        9 . 12 . 81
                                                      ΑΠΟΦΑΣΗ ΤΟΥ ΣΥΜΒΟΥΛΙΟΥ
                                                            της 24ης Νοεμβρίου 1981
              γιά τήν αντικατάσταση τακτικού μέλους της Επιτροπής τοϋ Ευρωπαϊκού Κοινωνικού
                                                                       Ταμείου
                                                                   (81 /964/ΕΟΚ)
              ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,
               "Εχοντας υπόψη :
              τή συνθήκη περί ιδρύσεως της Εύρωπαϊκής Οικονομικής Κοινότητος,
              τόν κανονισμό (ΕΟΚ) άριθ . 2396/71 O σχετικά μέ τό Ευρωπαϊκό Κοινωνικό Ταμείο ,
               τό καταστατικό της Επιτροπής τού Εύρωπαϊκού Κοινωνικού Ταμείου (2), όπως εχει τροπο
               ποιηθεί μέ τήν απόφαση τού Συμβουλίου τής 9ης 'Απριλίου 1968 (3), καί ιδίως τό άρθρο 7 ,
               τήν άπόφαση τού Συμβουλίου τής 10ης Νοεμβρίου 1980 γιά τό διορισμό τακτικών καί
               άναπληρωματικών μελών τής Επιτροπής τού Ευρωπαϊκού Κοινωνικού Ταμείου, γιά " τήν
               περίοδο μέχρι τίς 9 Νοεμβρίου 1982,
                Εκτιμώντας :
               ότι μετά την παραίτηση τού κ . Fenger, πού γνωστοποιήθηκε στό Συμβούλιο στίς 10 Νοεμβρίου
               1981 , εχει κενωθεί μιά θέση τακτικού μέλους τής παραπάνω επιτροπής στήν κατηγορία τών
               εκπροσώπων τών κυβερνήσεων,
               έχοντας υπόψη τήν ύποψηφιότητα πού ύποβλήθηκε στίς 10 Νοεμβρίου 1981 ,
               ΑΠΟΦΑΣΙΖΕΙ :
                                                                     Άρθρο μονο
               Ό κ . Iwan Norlov διορίζεται τακτικό μέλος τής Επιτροπής τού Ευρωπαϊκού Κοινωνικού
               Ταμείου , σέ αντικατάσταση τού κ . Fenger γιά τό διάστημα μέχρι τή λήξη τής θητείας του ,
               δηλαδή μέχρι τίς 9 Νοεμβρίου 1982 .
               "Εγινε στίς Βρυξέλλες, στίς 24 Νοεμβρίου 1981 .
                                                                                Γιά τό Συμβούλιο
                                                                                Ό Πρόεδρος
                                                                                N. RIDLEY
               0 ) ΕΕ άριθ . L 249 τής 10 . 11 . 1971 , σ . 54 .
               (2) ΕΕ άριθ . 56 τής 31 . 8 , i960 , σ . 1201 /60 .
               (3) ΕΕ άριθ . L 91 τής 12 . 4 . 1968 , σ . 25 .


Avis juridique important

|

32000D0748

2000/748/ΕΚ: Διοικητική Επιτροπή των Ευρωπαϊκών Κοινοτήτων για την Κοινωνική Ασφάλιση των Διακινούμενων Εργαζομένων - Απόφαση αριθ. 177, της 5ης Οκτωβρίου 1999, σχετικά με τα έντυπα που είναι απαραίτητα για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 του Συμβουλίου (Ε 128 και Ε 128 Β) (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 302 της 01/12/2000 σ. 0065 - 0070

Απόφαση αριθ. 177της 5ης Οκτωβρίου 1999σχετικά με τα έντυπα που είναι απαραίτητα για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 του Συμβουλίου (Ε 128 και Ε 128 Β)(Κείμενο που παρουσιάζει ενδιαφέρον για τον ΕΟΧ)(2000/748/ΕΚ)Η ΔΙΟΙΚΗΤΙΚΗ ΕΠΙΤΡΟΠΗ ΓΙΑ ΤΗΝ ΚΟΙΝΩΝΙΚΗ ΑΣΦΑΛΕΙΑ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,Έχοντας υπόψη:το άρθρο 81 στοιχείο α) του κανονισμού (ΕΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφάλισης στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας(1), σύμφωνα με το οποίο έχει αναλάβει να ρυθμίζει κάθε διοικητικό ή ερμηνευτικό θέμα, το οποίο απορρέει από τις διατάξεις του κανονισμού (ΕΟΚ) αριθ. 1408/71 και τους μεταγενέστερους κανονισμούς,το άρθρο 2 παράγραφος 1 του κανονισμού (ΕΟΚ) αριθ. 574/72 του Συμβουλίου, της 21ης Μαρτίου 1972, σύμφωνα με το οποίο η διοικητική επιτροπή καθορίζει τα υποδείγματα πιστοποιητικών, βεβαιώσεων, δηλώσεων, αιτήσεων και άλλων εγγράφων, τα οποία είναι αναγκαία για την εφαρμογή των κανονισμών,την απόφαση αριθ. 165, της 30ής Ιουνίου 1997, με την οποία εγκρίθηκαν και αναπροσαρμόσθηκαν ορισμένα υποδείγματα εντύπων, τα οποία είναι αναγκαία για την εφαρμογή των εν λόγω κανονισμών,Εκτιμώντας τα ακόλουθα:(1) Πρέπει να αναπροσαρμοστούν τα έντυπα Ε 128 και Ε 128 Β προκειμένου να ληφθεί υπόψη ο κανονισμός (ΕΚ) αριθ. 307/1999 του Συμβουλίου, της 8ης Φεβρουαρίου 1999, με τον οποίο επεκτείνονται στους φοιτητές οι διατάξεις σχετικά με το δικαίωμα για παροχές σε είδος σε περίπτωση ασθένειας.(2) Η συμφωνία για τον Ευρωπαϊκό Οικονομικό Χώρο, της 2ας Μαΐου 1992, όπως συμπληρώθηκε από το πρωτόκολλο της 17ης Μαρτίου 1993, παράρτημα VI, θέτει σε ισχύ τους κανονισμούς (ΕΟΚ) αριθ. 1408/71 και (ΕΟΚ) αριθ. 574/72 στον Ευρωπαϊκό Οικονομικό Χώρο.(3) Με την απόφαση της Μεικτής Επιτροπής του ΕΟΧ, τα αναγκαία υποδείγματα των εντύπων για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 θα αναπροσαρμοστούν και θα χρησιμοποιηθούν στον Ευρωπαϊκό Οικονομικό Χώρο.(4) Για πρακτικούς λόγους, στην Κοινότητα και στον Ευρωπαϊκό Οικονομικό Χώρο πρέπει να χρησιμοποιούνται πανομοιότυπα έντυπα.(5) Η γλώσσα, στην οποία πρέπει να συντάσσονται τα έντυπα, έχει αποφασιστεί με τη σύσταση αριθ. 15 της διοικητικής επιτροπής,ΑΠΟΦΑΣΙΖΕΙ:1. Τα έντυπα Ε 128 και Ε 128 Β για τις παροχές σε είδος, οι οποίες είναι αναγκαίες κατά τη διάρκεια διαμονής σε ένα κράτος μέλος χωρίς την προϋπόθεση της άμεσης ανάγκης, τα οποία παρατίθενται στην απόφαση αριθ. 165, της 30ής Ιουνίου 1997, αντικαθίστανται από τα συνημμένα υποδείγματα.2. Οι αρμόδιες αρχές των κρατών μελών θα διαθέτουν στους ενδιαφερόμενους (δικαιούχους, φορείς, εργοδότες κ.λπ.) τα έντυπα σύμφωνα με τα συνημμένα υποοδείγματα.3. Κάθε έντυπο διατίθεται στις επίσημες γλώσσες της Κοινότητας και παρουσιάζεται κατά τρόπο ώστε οι διάφορες αποδόσεις να αντιστοιχούν απόλυτα μεταξύ τους, για να μπορεί κάθε παραλήπτης (δικαιούχοι, φορέας, εργοδότης κ.λπ.) να λαμβάνει το έντυπο στην εθνική του γλώσσα.4. Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων και τίθεται σε ισχύ από την πρώτη ημέρα του μήνα ο οποίος ακολουθεί τη δημοσίευσή της.Ο Πρόεδρος της διοικητικής επιτροπήςJorma Perälä(1) ΕΕ L 149 της 5.7.1971, σ. 2.>PIC FILE= "L_2000302EL.006702.EPS">>PIC FILE= "L_2000302EL.006801.EPS">>PIC FILE= "L_2000302EL.006901.EPS">>PIC FILE= "L_2000302EL.007001.EPS">